Edwɛne 79—Kilehile Bɛ Maa Bɛgyinla Kpundii | Kilisiene Edwɛne\nKENGA YE WƆ Abkhaz Abua Acholi Afrikaans Akha Albanian Altai Alur America Mumule Aneɛ Amharic Amis Arabic Armenian Attié Aukan Awing Aymara Azerbaijani Azerbaijani (Cyrillic) Baoule Bashkir Basque Bassa (Cameroon) Bassa (Liberia) Batak (Karo) Batak (Simalungun) Batak (Toba) Belize Kriol Biak Bicol Bislama Boulou Brazil Mumule Aneɛ Britain Mumule Aneɛ Bulgarian Cakchiquel (Western) Cambodian Catalan Cebuano Changana (Mozambique) Chichewa Chile Mumule Aneɛ Chin (Hakha) Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chiyao Chokwe Chol Chopi Chuabo Chuukese Chuvash Cibemba Cinyanja Colombia Mumule Aneɛ Croatian Cuba Mumule Aneɛ Czech Damara Dangme Danish Dayak Ngaju Digor Douala Drehu Dutch Ecuador Mumule Aneɛ Edo Efik Emberá (Catío) English Esan Estonia Mumule Aneɛ Estonian Ewe Ewondo Fang Faroese Fijian Finnish Finnish Mumule Aneɛ Fon French French Mumule Aneɛ Fulfulde (Cameroon) Ga Garifuna Georgian German German Mumule Aneɛ Ghomálá’ Giliki Gitonga Gokana Greenlandic Guarani Gun Haitian Creole Hakka (Taiwan) Hausa Hawaiian Hawai’i Pidgin Herero Hibulu Hiligaynon Hindi Hiri Motu Hmong (White) Hungarian Hunsrik Iban Ibanag Ibinda Icelandic Igbo Iloko India Mumule Aneɛ Indonesia Mumule Aneɛ Indonesian Irish Isoko Italian Italy Mumule Aneɛ Ivorian Mumule Aneɛ Jamaican Creole Japanese Javanese Kabardin-Cherkess Kabiye Kabuverdianu Kachin Kamba Karen (S'gaw) Kazakh Kazakh (Arabic) Kekchi Khana Kikaonde Kikongo Kikuyu Kiluba Kimbundu Kinande Kinyarwanda Kirghiz Kiribati Kirundi Kisi Kisonge Kongo Konkani (Roman) Korean Kosraean Krio Kurdish Kurmanji Kurdish Kurmanji (Caucasus) Kwangali Kwanyama Lahu Laotian Latvian Lhukonzo Lingala Lithuanian Lomwe Low German Luganda Lunda Luo Luvale Macedonian Macua Madagascar Mumule Aneɛ Makaa Malagasy Malay Malayalam Maltese Mam Mambwe-Lungu Mano Mapudungun Mari Marshallese Mauritian Creole Maya Mazatec (Huautla) Mbunda Medumba Mexico Mumule Aneɛ Min Nan (Taiwan) Mingrelian Miskito Mixe (North Central) Mixtec (Guerrero) Mizo Moore Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Navajo Ndau Ndebele Ndebele (Zimbabwe) Nepali Ngabere Ngangela Ngiemboon Nias Nigerian Pidgin Niuean Norwegian Nsenga (Mozambique) Nsenga (Zambia) Nyaneka Nyungwe Nzema Okpe Oromo Ossetian Otetela Otomi (Mezquital Valley) Palauan Pangasinan Papiamento (Curaçao) Pennsylvania German Persian Pidgin (Cameroon) Pidgin (West Africa) Polish Polish Mumule Aneɛ Pomeranian Ponapean Portuguese (Brazil) Portuguese (European) Quebec Mumule Aneɛ Quechua (Ancash) Quechua (Ayacucho) Quechua (Bolivia) Quechua (Cuzco) Quechua (Huallaga Huánuco) Quiche Quichua (Chimborazo) Quichua (Imbabura) Quichua (Pastaza) Quichua (Tena) Rarotongan Romanian Romany (Bulgaria) Romany (Eastern Slovakia) Romany (Germany) Romany (Lovari, Hungary) Romany (Macedonia) Romany (Macedonia) Cyrillic Romany (Romania) Ronga Runyankore Russia Mumule Aneɛ Russian Rutoro Saint Lucian Creole Samoan Sangir Sango Saramaccan Sena Sepedi Sepulana Serbian (Cyrillic) Serbian (Roman) Sesotho (Lesotho) Sesotho (South Africa) Setswana Seychelles Creole Shona Shuar Sidama Silozi Sinhala Slovak Slovenian Solomon Islands Pidgin Spanish Sranantongo Sunda Swahili Swahili (Congo) Sweden Mumule Aneɛ Swedish Tagalog Tahitian Talian Tamil Tarahumara (Central) Tarascan Tatar Telugu Tetun Dili Tewe Thai Thai Mumule Aneɛ Ticuna Tigrinya Tiv Tlapanec Tojolabal Tok Pisin Tongan Totonac Tshiluba Tshwa Tsonga Turkish Turkmen Tuvaluan Twi Tzeltal Tzotzil Udmurt Ukrainian Umbundu Urdu Urhobo Uruund Uzbek Valencian Venda Venezuela Mumule Aneɛ Vietnamese Wallisian Waray-Waray Wayuunaiki Welsh Wolaita Xhosa Yacouba Yapese Yemba Yoruba Zapotec (Isthmus) Zulu\nKilehile Bɛ Maa Bɛgyinla Kpundii\n1. Yɛ-ki-le me-nli nɔ-ha-lɛ ne,\nBɛ-nyi a yɛ nye di-e.\nYɛ-nwu kɛ Gyi-ho-va ɛ-boa bɛ\nNa bɛ-va nɔ-ha-lɛ ne.\nGyi-ho-va, tie yɛ a-sɔ-ne\nNa kɔ zo si-nza bɛ maa yɛ.\nYɛ-lɛ-sɛ-lɛ wɔ kɛ: Boa bɛ maa bɛ-kpa-zi;\nMaa bɛ-gyi-nla kpu-ndii da-huu.\n2. Yɛ-sɛ-lɛ a-le-hye-nlɛ bia-la\nƆ-lua-kɛ bɛ-yia sɔ-nea.\nYɛ nee bɛ su-koa na yɛ-boa bɛ\nA-maa bɛ nwo a-yɛ se.\n3. Maa bɛ-nyia wɔ nu a-nwo-do-zo,\nBɛ-lie ɛ Ra ne bɛ-li;\nBɛ-die wɔ na bɛ-gyi-nla kpu-ndii.\nBoa bɛ maa bɛ-li ko-nim.\n(Eza nea Luku 6:48; Gyi. 5:42; Fel. 4:1.)\nFa nwa awie Fa nwa awie Kilehile Bɛ Maa Bɛgyinla Kpundii\nKilehile Bɛ Maa Bɛgyinla Kpundii (Edwɛne 79)\nsjj edwɛne 79


Deɛmɔti Gyihova Alasevolɛ Kɔ Awie Biala Ɛkɛ La | FAQ\nKENGA YE WƆ Afrikaans Albanian Alur America Mumule Aneɛ Amharic Arabic Argentina Mumule Aneɛ Armenian Armenian (West) Assamese Australia Mumule Aneɛ Azerbaijani Azerbaijani (Cyrillic) Baoule Bashkir Basque Bassa (Cameroon) Batak (Toba) Bengali Bicol Bislama Bosnian Boulou Brazil Mumule Aneɛ Bulgarian Cakchiquel (Western) Cambodian Catalan Cebuano Chavacano Chichewa Chin (Hakha) Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chol Chuvash Cibemba Cinyanja Corsican Croatian Czech Damara Dangme Danish Digor Drehu Dutch Edo Efik English Esan Estonian Ewe Fante Faroese Fijian Finnish Fon French French Mumule Aneɛ Ga Galician Garifuna Georgian German German Mumule Aneɛ Giliki Gitonga Greenlandic Guarani Gujarati Gun Haitian Creole Hausa Hibulu Hiligaynon Hindi Hungarian Iban Ibanag Icelandic Igbo Iloko Indonesian Ireland Mumule Aneɛ Isoko Italian Itsekiri Japan Mumule Aneɛ Japanese Javanese Kabiye Kabyle Kachin Kamba Kannada Karen (S'gaw) Kazakh Kazakh (Arabic) Kekchi Kikaonde Kikongo Kikuyu Kiluba Kimbundu Kinyarwanda Kirghiz Kiribati Kirundi Kisi Kisonge Kongo Konkani (Roman) Korean Krio Kurdish Kurmanji (Caucasus) Kurdish Kurmanji (Cyrillic) Kwangali Kwanyama Lamba Lambya Latvian Lingala Lithuanian Low German Luo Luvale Macedonian Malagasy Malay Malayalam Maltese Mam Mambwe-Lungu Mapudungun Marathi Mauritian Creole Maya Mazatec (Huautla) Mende Mingrelian Mixe (North Central) Mixtec (Guerrero) Mongolian Moore Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Ndebele Ndebele (Zimbabwe) Ndonga Nepali Ngabere Ngangela Nias Niuean Norwegian Nyungwe Nzema Oromo Ossetian Otetela Pangasinan Papiamento (Aruba) Papiamento (Curaçao) Persian Polish Polish Mumule Aneɛ Portuguese (Brazil) Portuguese (European) Punjabi Quechua (Ayacucho) Quechua (Bolivia) Quechua (Cuzco) Rarotongan Romanian Romany (Macedonia) Cyrillic Russian Samoan Sango Sepedi Serbian (Cyrillic) Serbian (Roman) Sesotho (Lesotho) Setswana Shona Sidama Silozi Sinhala Slovak Slovenian Solomon Islands Pidgin Spain Mumule Aneɛ Spanish Sunda Swahili Swahili (Congo) Swati Swedish Sãotomense Tagalog Tahitian Tajiki Tamil Tankarana Tarascan Tatar Telugu Tetun Dili Thai Tigrinya Tiv Tlapanec Tojolabal Tok Pisin Tongan Totonac Tsonga Turkish Turkmen Twi Tzeltal Tzotzil Uighur (Cyrillic) Ukrainian Umbundu Urdu Urhobo Uzbek Uzbek (Roman) Valencian Venda Vezo Vietnamese Wallisian Waray-Waray Welsh Xhosa Yoruba Zapotec (Isthmus) Zapotec (Lachiguiri) Zulu\nDuzu Ati A Bɛkɔ Menli Mɔɔ Kɔ Asɔne La Ɛkɛ A?\nYɛnwu kɛ menli mɔɔ kɔ asɔne la anye die kɛ bɛbazuzu ninyɛne mɔɔ wɔ Baebolo ne anu la anwo. Yɛbu awie biala mɔɔ ye diedi nee yɛ ɛdeɛ ne ɛnle ko la, yemɔti yɛnva yɛ edwɛkɛ ne yɛntinlitinli bɛ nwo zo.\nSaa yɛlɛka asɔne nwo edwɛkɛ a, yɛbɔ mɔdenle kɛ yɛfa Baebolo nu edwɛkɛ ne mɔɔ se “anrɛɛ bɛva bɛtɛɛyɛlɛ” na “yɛbu menli gyɛne” la yɛdi gyima. (1 Pita 3:15, 16) Yɛze kɛ bie mɔ ɛnrɛdie yɛ. (Mateyu 10:14) Noko akee, saa yɛ nee menli dumua tendɛ a yɛɛ yɛnwu kɛzi bɛte nganeɛ a. Eza yɛze kɛ tɛnlabelɛ mɔɔ menli wɔ nu la kola kakyi.\nKɛ neazo la, bie a kenle zɔhane ɛnee ahenle ɛnlɛ alagye noko ɔ nye balie kɛ ɔ nee yɛ babɔ adawu kenle fofolɛ. Ɔyɛ a menli yia tɛnlabelɛ anzɛɛ ngyegyelɛ fofolɛ mɔɔ ɔwɔ kɛ bɛdi nwolɛ gyima, na ɛhye maa bɛ nye die Baebolo ne anwo. Yemɔti yɛbɔ mɔdenle kɛ yɛ nee menli bali adwelie fane dɔɔnwo.\nFa nwa awie Fa nwa awie Duzu Ati A Bɛkɔ Menli Mɔɔ Kɔ Asɔne La Ɛkɛ A?\nDuzu Ati A Gyihova Alasevolɛ Kɔ Menli Mɔɔ Kɔ Asɔne La Ɛkɛ A?\nijwfq edwɛkɛ 2\nDuzu Ati A Gyihova Alasevolɛ Ka Edwɛkɛ Ne A?\nGyihova Alasevolɛ Tinlitinli Menli Nwo Zo Maa Bɛkakyi Bɛ Ɛzonlenlɛ Ɔ?\nDuzu Ati A Gyihova Alasevolɛ Sia Kɔ Menli Mɔɔ Ɛlimoa Ɛha Kɛ “Me Nye Ɛnlie Nwo” La Ɛkɛ A?


Galeehyeama 6 | Yintanɛte Zo Baebolo | Ewiade Fofolɛ Ngilebɛbo\nKɔmaa Galeehyeama 6:1-18\nBɛboa bɛ nwo ngoko (1-10)\nMɔɔ yɛdua la yɛɛ yɛbu a (7, 8)\nMrenyiazo ɛpɛlɛ ɛngyia (11-16)\nAbɔdeɛ fofolɛ (15)\nAdwulaleɛ (17, 18)\n6 Mediema, saa awie fo adenle kolaa na ɔ nye ara ɔ nwo zo bɔbɔ a, bɛdabɛ mɔɔ bɛnyi sunsum nu la ɛlua mɛlɛbɛnwoaze adenle zo ɛdenrɛ ye.+ Noko bɛnlea bɛ nwo boɛ+ na bɛanzɔ bɛdabɛ noko bɛannea.+ 2 Bɛhɔ zo bɛboa bɛ nwo ngoko wɔ ninyɛne mɔɔ anu yɛ ɛlomboɛ la ɛzoalɛ nu,+ na saa bɛyɛ ɛhye a ɛnee bɛlɛdi Kelaese mɛla ne azo kpalɛ.+ 3 Ɔluakɛ saa awie dwenle kɛ ɔ nwo hyia wɔ mekɛ mɔɔ ɔnle zɔ la a,+ ɛnee ɔlɛbɛlɛbɛla ɔ nwo. 4 Noko bɛmaa awie biala ɛnleɛnlea ɔdaye ye nyɛleɛ nu,+ na yeanyia debie yeava yeadu ɔ nwo, na ɔmmafa ɔ nwo ɔto awie anwo.+ 5 Ɔluakɛ awie biala ɔdaye ɔbazoa ye adesoa.*+ 6 Bieko, bɛmaa awie biala mɔɔ bɛhilehile ye edwɛkɛ ne la ɛmaa ye kilehilevolɛ ne ninyɛne mgbalɛ mɔɔ ɔkɛnyia la kɔsɔɔti bie.+ 7 Bɛmmamaa bɛbɛlɛbɛla bɛ: Nyamenle ɛnle awie mɔɔ bɛbɛlɛbɛla ye a.* Na mɔɔ sonla kɛlua la yɛɛ ɔbu a;+ 8 ɔluakɛ mɔɔ dua maa ɔ nwonane ne la balua ɔ nwonane ne azo anyia ɛzɛkyelɛ, na mɔɔ dua maa sunsum ne la balua sunsum ne azo anyia dahuu ngoane.+ 9 Ɔti bɛmmamaa yɛkpo aze wɔ kpalɛyɛlɛ nu,* ɔluakɛ saa yeanyɛ yɛ ɛvɛlɛ a,* yɛbanyia zolɛ nvasoɛ* wɔ mekɛ kpalɛ nu.+ 10 Ɛhye ati, mekɛ biala mɔɔ yɛkɛnyia nwolɛ adenle ne la,* bɛmaa yɛyɛ kpalɛ yɛmaa menli kɔsɔɔti, titili bɛdabɛ mɔɔ yɛ nee bɛ lɛ diedi ko la. 11 Bɛnlea ngɛlɛlera mgbole ne mɔ mɔɔ medame mumua ne meva me sa mehɛlɛ merɛlɛ bɛ la. 12 Bɛdabɛ mɔɔ bɛkulo kɛ bɛsɔ menli nye la kɔsɔɔti a ɛlɛbɔ mɔdenle kɛ bɛmaa bɛapɛ bɛ mrenyiazo a, bɛlɛyɛ ɛhye amaa bɛanyɛ bɛ kpɔdekpɔde wɔ Kelaese amaneɛnwunlɛ baka* ne anwo. 13 Ɔluakɛ bɛdabɛ mɔɔ bɛlɛmaa bɛapɛ bɛ mrenyiazo bɔbɔ la ɛnli Mɛla ne azo,+ noko bɛkpondɛ kɛ bɛmɛ bɛpɛ bɛ mrenyiazo amaa bɛanyia debie wɔ bɛ sonlabaka ne anwo bɛava bɛadu bɛ nloa anu. 14 Noko mame, menrɛdu me nloa anu kyesɛ yɛ Awulae Gyisɛse Kelaese amaneɛnwunlɛ baka* ne anwo ala,+ yemɔ a ɔlua ɔ nwo zo bɛhu ewiade ne* bɛmaa me na bɛhu medame noko bɛmaa ewiade ne a. 15 Na saa yɛpɛ yɛ mrenyiazo o, yɛampɛ yɛ mrenyiazo o, ɔngyia,+ mɔɔ hyia la a le kɛ yɛkɛyɛ abɔdeɛ fofolɛ.+ 16 Na bɛdabɛ mɔɔ bɛdua adenle ɛhye azo bɛbɔ bɛ ɛbɛla kɛnlɛma la amuala, anzodwolɛ nee anwunvɔnezelɛ ɛha bɛ, ɛhɛe, ɛha Nyamenle Yizilayɛ ne.+ 17 Ɔvi ɛnɛ mɔɔ kɔ la, awie biala mmagyegye me, ɔluakɛ ahapenle mɔɔ wɔ me nwo la kile kɛ mele Gyisɛse akɛlɛ.+ 18 Mediema, yɛ Awulae Gyisɛse Kelaese ɛlolɛ kpole ne nee sunsum ne mɔɔ bɛda ye ali la ɛdɛnla. Amen.\n^ Anzɛɛ “ye ɛzonlelilɛ nwo adesoa.”\n^ Giliki aneɛ nu, “bɛgolo ɔ nwo a.”\n^ Anzɛɛ “yɛgyakyi kpalɛyɛlɛ.”\n^ Giliki aneɛ nu, “saa yeamkpo aze a.”\n^ Anzɛɛ “yɛbade zolɛ ma.”\n^ Giliki aneɛ nu, “mekɛ ne kɛdwu la.”\n^ Anzɛɛ “bɛhu ewiade ne baka zo.”


Nolobɔvo 10 | Yintanɛte Zo Baebolo | Ewiade Fofolɛ Ngilebɛbo\nKoaseayɛlɛ ekyi sɛkye nrɛlɛbɛ (1)\nEsiane wɔ koaseayɛlɛ nu (2-11)\nKoasea nwu amaneɛ (12-15)\nTumivolɛma ngoaseadeyɛlɛ (16-20)\nAloma bahola ahɔha mɔɔ ɛhanle la (20)\n10 Kɛ mɔɔ nrɛzenra avunli maa nwole evuanlɛ sɛkye na ɔbɔ la, zɔhane ala a koaseayɛlɛ ekyi sɛkye nrɛlɛbɛ nee anyunlunyia a.+ 2 Nrɛlɛbɛvolɛ ahonle maa ɔfa adenle kpalɛ zo,* noko koasea ahonle maa ɔfa adenle ɛtane zo.*+ 3 Adenle biala mɔɔ koasea kɛva zo la, ɔda ye ali kɛ ɔnlɛ adwenle,*+ yɛɛ ɔmaa awie biala nwu ye kɛ ɔle koasea.+ 4 Saa tumivolɛ bie fa ɛ nwo ɛya a, mmafi ɛ bo zo ne,+ ɔluakɛ ɛsie ɛ nwo dii a, ɔmaa ɛtane mgbole ka aze.+ 5 Menwu debie bie mɔɔ yɛ abodelɛ la wɔ ewiade ye anu, nvonleɛ mɔɔ menli mɔɔ lɛ tumi la yɛ la:+ 6 Bɛfa ahoasea bɛsie gyinlabelɛ mgbole dɔɔnwo, noko sukoavolɛma* tɛbɔ gyinlabelɛ mɔɔ ka aze la anu. 7 Menwu sonvolɛma kɛ bɛdede mgbɔnwɔ zo, noko menli titili lua aze kɛ sonvolɛma la.+ 8 Sonla mɔɔ fu kuma la badɔ nu;+ yɛɛ sonla mɔɔ bubu awolɛ bane la, ɛwɔlɛ baha ye. 9 Sonla mɔɔ kpuke awolɛ la, bie boda ye, yɛɛ sonla mɔɔ kpakye ndaboa la, bie boda ye.* 10 Saa awie akuma tili na yeanzi a, ɔwɔ kɛ ɔfa anwosesebɛ dɔɔnwo ɔyɛ gyima. Noko nrɛlɛbɛ boa maa bɛdi konim. 11 Saa ɛwɔlɛ ka silikyevolɛ kolaa na yeahye ye sili a, ɛnee nvasoɛ biala ɛnle silikyevolɛ ne mɔɔ ɛbe la anwo zo.* 12 Nrɛlɛbɛvolɛ anloa edwɛkɛ maa ɔsɔ menli nye,+ noko koasea anloa edwɛkɛ a sɛkye ye a.+ 13 Edwɛkɛ mɔɔ kɛlimoa kɛvi ɔ nloa anu kɛvinde la le ngoaseasɛm,+ yɛɛ ye edwɛkɛ mɔɔ li amozi la le ɛzɛlɛsɛm ngome. 14 Noko koasea kɔ zo tendɛ.+ Sonla ɛnze mɔɔ bazi a; nwane a bahola aha mɔɔ bazi ɔ nzi la ahile ye a?+ 15 Koasea gyima ɛsesebɛ maa ɔfɛ, ɔluakɛ ɔnnwu adenle ne bɔbɔ mɔɔ kɔ suakpole ne azo la. 16 Nea kɛzi maanle mɔɔ ye belemgbunli le kakula+ na ye mgbanyima bɔ ɛkponledolɛ bo wɔ nwonlomɔ la banwu amaneɛ a! 17 Saa maanle ne belemgbunli ne le dehelɛ ralɛ na ye mgbanyima di aleɛ wɔ mekɛ kpalɛ nu nyia anwosesebɛ na bɛmbo nza a, nea kɛzi bɛ nye balie la!+ 18 Ɔlua mgbovonle ɛyɛlɛ dɔɔnwo ti, sua ne ati zo folo gua nu, yɛɛ ɛsalɛ mɔɔ gua bɛ nwo mgbane la ati, sua ne nwu.+ 19 Aleɛ maa bɛsele, yɛɛ nwanye maa ɛbɛlabɔlɛ yɛ anyelielɛ;+ noko ezukoa di ngyianlɛ kɔsɔɔti anwo gyima.+ 20 Mmatendɛ ɛtia belemgbunli ne* wɔ wɔ adwenle nu* bɔbɔ,+ yɛɛ mmafea wɔ suakunlu ɛtendɛ ɛtia sukoavolɛ; ɔluakɛ aloma* bahola ahɔha, anzɛɛ abɔdeɛ mɔɔ lɛ ndɛbalɛ la bahola ahɔha mɔɔ ɛhanle la.\n^ Hibulu aneɛ nu, “wɔ ɔ sa fema zo.”\n^ Hibulu aneɛ nu, “wɔ ɔ sa bɛne zo.”\n^ Hibulu aneɛ nu, “ye ahonle ɛnyɛ gyima.”\n^ Anzɛɛ “noko menli mɔɔ fɛta la.”\n^ Anzɛɛ ɔkola ɔkile, “ɔwɔ kɛ ɔnea ɔ nwo boɛ.”\n^ Hibulu aneɛ nu, “ɔ tafinlima mɔɔ ɔfa ɔbɛlɛbɛla la azo.”\n^ Anzɛɛ “Mmabɔ belemgbunli ne munzule.”\n^ Anzɛɛ ɔkola ɔkile, “wɔ ɛkpa zo.”\n^ Hibulu aneɛ nu, “abɔdeɛ mɔɔ tu duolua anwomanyunlu la.”


Bɛli Gyihova Duma Kpole Ne Eni | Debiezukoalɛ\nKENGA YE WƆ Afrikaans Albanian Amharic Arabic Argentina Mumule Aneɛ Armenian Aymara Azerbaijani Azerbaijani (Cyrillic) Bicol Brazil Mumule Aneɛ Bulgarian Catalan Cebuano Chichewa Chinese Mandarin (Simplified) Chinese Mandarin (Traditional) Colombia Mumule Aneɛ Croatian Czech Danish Dutch Efik English Estonian Ewe Finnish French Ga Georgian German Giliki Greenlandic Guarani Haitian Creole Hiligaynon Hungarian Icelandic Igbo Iloko Indonesian Italian Italy Mumule Aneɛ Japan Mumule Aneɛ Japanese Kazakh Kikuyu Kinyarwanda Kirghiz Korean Kwangali Kwanyama Latvian Lingala Lithuanian Luo Malagasy Malay Maltese Mexico Mumule Aneɛ Ndebele Ndonga Nepali Norwegian Nzema Oromo Pangasinan Polish Portuguese Quechua (Ayacucho) Quechua (Bolivia) Romanian Russian Sepedi Serbian Serbian (Roman) Sesotho (Lesotho) Setswana Shona Sinhala Slovak Slovenian Spanish Sranantongo Swahili Swati Swedish Tagalog Tahitian Thai Tigrinya Tsonga Turkish Twi Ukrainian Uzbek Venda Vietnamese Waray-Waray Wayuunaiki Wolaita Xhosa Yoruba Zulu\n“Mebaye wɔ duma ne ayɛlɛ dahuu.”—EDW. 86:12.\nDuzu a kile kɛ yɛze Nyamenle duma a?\nKɛzi Gyihova lale ye duma ne ali ɛ?\nGyihova duma nu mɔɔ yɛdua la kile duzu?\n1, 2. Adenle boni azo a asolo kɛzi Gyihova Alasevolɛ bu Nyamenle duma ne nee kɛzi Keleseɛnemaanle ne anu asɔne ne mɔ bu ye la ɛ?\nNGYIKYI NGYIKYI Keleseɛnemaanle ne anu asɔne ne mɔ ɛhwe bɛ nwo ɛvi Nyamenle duma ne anwo. Kɛ neazo la, Revised Standard Version ne ka ye wɔ ye mukenye ne anu kɛ: “Ɔnle kpalɛ fee kɛ bɛkɛva duma bie bɛkɛvɛlɛ Nyamenle kokye ne . . . wɔ Keleseɛne Asɔne ne anu.”\n2 Noko akee, ɔyɛ Gyihova Alasevolɛ anyelielɛ kɛ Nyamenle duma ne la bɛ nwo zo la, na bɛye ye ayɛlɛ dahuu. (Bɛgenga Edwɛndolɛ 86:12; Ayezaya 43:10.) Bieko, yɛbu ye kɛ ɔle nwolɛ adenle kpole kɛ yɛte duma ne abo nee kɛzi ɔhyia kɛ bɛte nwo wɔ ewiade amuala la. (Mat. 6:9) Ɔle nwolɛ adenle kɛnlɛma mɔɔ ɔnle kɛ yɛtoto ye aze fee a. Zɔhane ati, bɛmaa yɛzuzu kpuyia nsa mɔɔ anwo hyia la anwo: Duzu a Nyamenle duma ne mɔɔ yɛbanwu ye la kile a? Adenle boni azo a Gyihova ɛva ye duma kpole ne ɛli gyima na yewula ye anyunlunyia a? Na kɛzi yɛbahola yɛalua wɔ Gyihova duma ne anu ɛ?\nMƆƆ NYAMENLE DUMA NE ƐNWUNLƐ KILE LA\n3. Duzu a Nyamenle duma ne mɔɔ yɛbanwu ye la kile a?\n3 Tɛ duma “Gyihova” ne mɔɔ yɛbanwu ye la ala a kile kɛ yɛze Nyamenle duma ne a. Ɔwɔ kɛ yɛnwu duma mɔɔ Gyihova ɛlie, nee ye subane, ye bodane, yɛɛ kɛzi ɔ nee ye menli luale mɔɔ bɛla ye ali wɔ Baebolo ne anu la noko. Nɔhalɛ nu, Gyihova maa yɛte ɛhye mɔ abo ngyikyi ngyikyi wɔ ye mekɛ nu. (Mrɛ. 4:18) Gyihova lumuale lale ye duma ne ali hilele menli nwiɔ ne mɔɔ bɛlumua la; yemɔti, Yive vale lile gyima wɔ mekɛ mɔɔ ɔwole Keen la. (Mɔl. 4:1, NW) Ɛnee tete selɛma mɔɔ bie a le Nowa, Ebileham, Ayezeke, nee Gyekɔbo la ze Nyamenle duma. Bieko, anyezɔlɛ mɔɔ bɛlɛ bɛmaa Gyihova duma ne la yɛle kpole wɔ mekɛ mɔɔ ɔyilale bɛ, ɔnleanle bɛ, na ɔlale ye bodane ne ali ɔhilele bɛ la. Mosisi nyianle ndelebɛbo titile bie wɔ Nyamenle duma ne anwo.\nNyamenle duma ne mɔɔ Mosisi dele ɔ bo la manle ye diedi ne anu mianle\n4. Duzu ati a Mosisi bizale Nyamenle duma ɛ, na kɛmɔti a ɛnee ye kpuyia ne fɛta ɛ?\n4 Bɛgenga Adendulɛ 3:10-15. Mekɛ mɔɔ Mosisi lile ɛvolɛ 80 la, Nyamenle manle ye mɛla bie: “[Memaa] wɔahɔye me menli, Yizilayɛma wɔavi Yigyibiti.” Mosisi vale ɛbulɛ bizale kpuyia bie mɔɔ anwo hyia la. Saa yɛka ye kpalɛ a, Mosisi bizale kɛ: ‘Kɛ bɛfɛlɛ wɔ ɛ?’ Ɔluakɛ ɛnee bɛze Nyamenle duma ne dɛba la ati, duzu a ɛnee Mosisi kpondɛ ahile a? Ɔda ali kɛ, ɛnee ɔkpondɛ kɛ ɔnwu ahenle mɔɔ bɛfɛlɛ ye zɔhane la kpalɛ—edwɛkɛ mɔɔ ɔbamaa Nyamenle menli ne alie ali kɛ Ɔbalie bɛ ngoane la. Edwɛkɛ mɔɔ Mosisi bizale la fɛta ɔluakɛ ɛnee Yizilayɛma ɛyɛ ngɛkɛlɛ mekɛ tendenle. Ɔbayɛ kɛ bɛdwenledwenlenle nwo saa bɛ ze mɔ Nyamenle ne bahola alie bɛ a. Ɛnee Yizilayɛma bie mɔ ɛbɔ ɔ bo ɛlɛsonle Yigyibitima nyamenle ne mɔ bɔbɔ!—Yiz. 20:7, 8.\n5. Kɛzi Gyihova manle Mosisi dele ye duma ne abo kpalɛ wɔ ye mualɛ ne anu ɛ?\n5 Kɛzi Gyihova buale Mosisi kpuyia ne ɛ? Ɔhanle kɛ: ‘Ka kile Yizilayɛma kɛ, “Medame [anzɛɛ, MEBAYƐ] ɛzoa me bɛ nwo ɛke.”’ * Akee ɔvale ɔzɔle zolɛ kɛ: ‘Gyihova, bɛ ze mɔ Nyamenle ne ɛzoa me bɛ nwo ɛke!’ Nyamenle manle ɔlale ali kɛ ɔkola ɔkakyi ɔ nwo debie biala ɔfa ɔdi ye bodane nwo gyima, ɔbamaa ye edwɛkɛ biala mɔɔ ɔkɛha la ayɛ nɔhalɛ dahuu. Ɛhye ati yɛkenga ye wɔ ngyɛnu 15 ne kɛ Gyihova mumua ne hanle kɛ: “Ɛhye a le me duma wɔ melɛ mɔɔ ɛnlɛ awieleɛ, na ɛhye yɛɛ ɔwɔ kɛ awolɛndoazo kɔsɔɔti fa fɛlɛ me a.” Nea kɛzi zɛhae edwɛkɛ ɛhye bamaa Mosisi anwosesebɛ na yeamia ye diedi nu a!\nGYIHOVA YƐLE MƆƆ YE DUMA NE KILE LA\n6, 7. Adenle boni azo a Gyihova yɛle mɔɔ ɔbɔle nwolɛ ɛwɔkɛ la ɛ?\n6 Mɔɔ Gyihova nee Mosisi dendɛlɛ wiele la, yeangyɛ yɛɛ ɔlile ye ɛwɔkɛ zo na ɔliele Yizilayɛma a. Ɔvale Ngyegyelɛ Bulu ɔrale Yigyibitima anwo zo na ɔmanle Falo nee ye awozonle ne mɔ nwunle kɛ bɛnlɛ tumi. (Ade. 12:12) Akee Gyihova kpakyele Nyevile Kɔkɔlɛ ne anu ɔmanle Yizilayɛma luale nu, na ɔhunle Falo nee ye ɛlɔne ne. (Edw. 136:13-15) Wɔ fienemgbole ne anu, Gyihova bɔle ye menli ne anwo bane ɔlua aleɛ nee nzule mɔɔ ɔvale ɔmanle menli mɔɔ bɛbayɛ apenle nwiɔ mɔɔ kɔ apenle nsa anzɛɛ mɔɔ bo zɔ la. Yeammaa bɛ adɛladeɛ nee bɛ mgbɔlaboa bɔbɔ antete. (Mɛla 1:19; 29:5) Debie biala ɛngola ɛnzi mɔɔ Gyihova duma ne ati ɔwɔ kɛ ɔyɛ la adenle. Nzinlii ɔhanle ɔhilele Ayezaya kɛ: “Medame, medame ala a mele [Gyihova] a, ɛye me a dievolɛ bieko ɛnle ɛkɛ.”—Aye. 43:11.\n7 Dwɔhyua mɔɔ lile Mosisi agya la noko lile nwanwane ninyɛne mɔɔ Gyihova yɛle ye wɔ Yigyibiti nee fienemgbole ne anu la anwo daselɛ. Ɔlua ɛhye ati, mekɛ mɔɔ Dwɔhyua ɛlɛbikye ye ewule nu la ɔholale ɔvile ahonle nu ɔhanle ɔhilele ɔ gɔnwo mɔ Yizilayɛma kɛ: “Bɛ nuhua ko biala ze ye wɔ ye ahonle nu na ɔdie ɔto nu kɛ [Gyihova] bɛ Nyamenle ne ɛva ninyɛne kpalɛ ne mɔɔ ɔvale ɔbɔle bɛ ɛwɔkɛ la ɛmaa bɛ. Ɛwɔkɛ biala mɔɔ ɔbɔle la yeli zolɛ; kokye anga nu.” (Dwɔ. 23:14) Ɛhɛe, Gyihova lile ɛwɔkɛ biala mɔɔ ɔbɔle la azo.\n8. Kɛzi Gyihova ɛlɛdi ye ɛwɔkɛ zo wɔ yɛ mekɛ ye anu ɛ?\n8 Ɛnɛ noko, Gyihova ɛlɛdi ye ɛwɔkɛ mɔɔ ɔbɔle la azo. Ɔluale ɔ Ra ne anwo zo ɔhanle kɛ, bɛbabɔ Belemgbunlililɛ ne nolo wɔ awieleɛ mekɛ ne anu bɛamaa ‘aleɛabo amra kɔsɔɔti’ ade. (Mat. 24:14) Awie bieko ɛnle ɛkɛ ne kɛ Nyamenle Tumivolɛ ne angome a bahola aha gyima ɛhye anwo edwɛkɛ ado ɛkɛ na yeamaa “menli mɔɔ ɛnze nwoma” la dɔɔnwo ayɛ a. (Gyi. 4:13) Ɛhye ati, saa yɛyɛ gyima ɛhye bie a, ɛnee yɛlɛboa yɛamaa Baebolo ngapezo ne ara nu. Yɛdi yɛ Ze ne eni na yɛkile kɛ yɛdie asɔne ɛhye mɔɔ yɛyɛ la yɛdi: “Wɔ duma nwo ɛde; Wɔ belemgbunlililɛ ɛrɛla; Bɛyɛ wɔ ɛhulolɛdeɛ wɔ azɛlɛ ye azo, Kɛmɔ bɛyɛ ye wɔ anwuma lɔ la.”—Mat. 6:9, 10.\nYE DUMA NE LE KPOLE\nFalo anlie ando nu kɛ Gyihova a le tumivolɛ Nyamenle ne a\n9, 10. Duzu bieko a yɛsukoa yɛfi kɛzi Gyihova nee Yizilayɛma luale la anu a?\n9 Mekɛ ekyi pɛle nu wɔ Yizilayɛma Adendulɛ ne anzi la, Gyihova lale ɔ nwo ali wɔ adenle fofolɛ zo hilele ye menli ne. Ɔluale Mɛla ngyekyeleɛ ne azo ɔlale ɔ nwo ali kɛ “bɛ menle” anzɛɛ bɛ hu mɔɔ ɔbayɛ debie biala yeamaa bɛ a. (Gyɛ. 3:14) Ɛnee Yizilayɛma noko le ɔ ye wɔ sɛkɛlɛneɛ adenle zo na ye duma la bɛ nwo zo. (Aye. 54:5, 6) Saa bɛdi ye Mɛla zo a, ɔbayila bɛ, yeabɔ bɛ nwo bane, na yeamaa bɛ anzondwolɛ. (Ɛdi. 6:22-27) Ɛhye bamaa bɛawula Gyihova duma kpole ne anyunlunyia wɔ maanle maanle ne mɔ anu. (Bɛgenga Mɛla ne 4:5-8; Edwɛndolɛ 86:7-10.) Mekɛ mɔɔ ɛnee Yizilayɛma le Nyamenle menli la, nyɛvolɛ dɔɔnwo razonlenle Gyihova. Bɛyɛle mɔɔ Mowabenli Wulutu mɔɔ hanle edwɛkɛ ɛhye yɛle la bie: “Wɔ menli bayɛ me menli, na wɔ Nyamenle ne ayɛ me Nyamenle.”—Wul. 1:16.\n10 Wɔ ɛvolɛ kɛyɛ 1,500 anu, Gyihova luale kɛzi ɔ nee Yizilayɛma lile la azo ɔlale ye subane ngakyile ne ali. Ɔnva nwo kɛ bɛyɛle anzosesebɛ fane dɔɔnwo la, Gyihova manle bɛnwunle kɛ ɔle ‘anwunvɔnezelɛ Nyamenle’ yɛɛ ɔnva “ɛya mgbane mgbane.” Ɔle Nyamenle mɔɔ ɔlɛ abotane. (Ade. 34:5-7) Noko, Gyihova abotane ne lɛ ye ɛweɛne. Mekɛ mɔɔ Yizilayɛma anlie Gyisɛse anli na bɛhunle ye la, Nyamenle yele ye duma ne vile bɛ nwo zo. (Mat. 23:37, 38) Wɔ Gyihova anye zo, ɛnee bɛle kɛ baka mɔɔ ɛwu la. (Luku 23:31) Nzinlii, kɛzi Yizilayɛma dele nganeɛ wɔ Nyamenle duma ne anwo ɛ?\n11. Kɛ ɔyɛle mɔɔ Nyamenle duma vile Dwuuma anwo zo ɛ?\n11 Ɔdwule mekɛ bie la, Dwuuma nyianle adwenle mɔɔ ɛngyi kpɔkɛ zo la wɔ Nyamenle duma ne anwo. Bɛdwenlenle kɛ Nyamenle duma ne le nwuanzanwuanza somaa yemɔti ɔnle kɛ awie biala bɔ. (Ade. 20:7) Ngyikyi ngyikyi, Dwuuma ne gyakyile Nyamenle duma ne ɛbɔlɛ. Ɔda ali kɛ Gyihova lile nyane wɔ mekɛ mɔɔ ɔnwunle kɛ bɛnli ye duma ne eni la. (Edw. 78:40, 41) Noko akee, ɔda ali kɛ, Nyamenle mɔɔ ye “duma a le Nungule” la, ɛnrɛmaa ye duma ɛnrɛla menli mɔɔ bɛhwe bɛ nwo bɛvi ɔ nwo na ɔdaye noko yekpo bɛ la anwo zo dahuu. (Ade. 34:14) Ɔwɔ kɛ edwɛkɛ ɛhye ka yɛ maa yɛnwu kɛzi ɔhyia kɛ yɛkile ɛbulɛ yɛmaa yɛ Bɔvolɛ ne duma ne na yɛdi ye eni la.\nMENLI FOFOLƐ MƆƆ NYAMENLE DUMA LA BƐ NWO ZO\n12. Kɛ ɔyɛle mɔɔ Gyihova nyianle menli mɔɔ ye duma la bɛ nwo zo la ɛ?\n12 Gyihova luale Gyɛlɛmaya anwo zo ɔhanle kɛ ɔ nee manle fofolɛ bie, sunsum nu Yizilayɛma bɛayɛ “ngyekyeleɛ fofolɛ.” Gyɛlɛmaya hanle kɛ, bɛ kɔsɔɔti, ‘kpanyinli o, kakula o, bɛanwu Gyihova.’ (Gyɛ. 31:31, 33, 34) Ngapezo ɛhye lumuale rale nu wɔ Pɛntekɔso ɛvolɛ 33Y.M. wɔ mekɛ mɔɔ Nyamenle vale ngyekyeleɛ fofolɛ ne ziele ɛkɛ la. Gyihova zele kɛ: “Nyamenle Yizilayɛma,” anzɛɛ maanle fofolɛ ne, mɔɔ Dwuuma nee bɛdabɛ mɔɔ bɛnle Dwuuma la a wɔ nu la rayɛle ‘menli mɔɔ Nyamenle duma la bɛ nwo zo’ anzɛɛ ‘menli mɔɔ bɛbava me duma bɛavɛlɛ bɛ.’—Gal. 6:16; bɛgenga Gyima ne 15:14-17; Mat. 21:43.\n13. (a) Asoo alumua Keleseɛnema vale Nyamenle duma ne lile gyima? Kilehile nu. (b) Kɛzi ɛbu nwolɛ adenle mɔɔ ɛlɛ ɛfa Gyihova duma ɛdi gyima wɔ daselɛlilɛ nu la ɛ?\n13 Kɛ ‘menli mɔɔ bɛfa Nyamenle duma bɛfɛlɛ bɛ la,’ sunsum nu maanle ɛhye anu amra vale duma nwuanzanwuanza ne lile gyima wɔ mekɛ mɔɔ bɛhanle Hibulu Ngɛlɛlera ne anu edwɛkɛ la. * Yemɔti, mekɛ mɔɔ ɛzoanvolɛ Pita dendɛle hilele Dwuuma nee menli mɔɔ bɛwɔ Dwuuma ɛzonlenlɛ nu wɔ Pɛntekɔso 33 Y.M. la, ɔvale Nyamenle duma ne ɔlile gyima fane dɔɔnwo. (Gyi. 2:14, 20, 21, 25, 34) Alumua Keleseɛnema lile Gyihova duma ne eni na ɔdaye noko ɔyilale bɛ daselɛlilɛ gyima ne azo. Ɛnɛ noko, saa yɛbɔ Gyihova duma ne na yɛmaa anyelielɛma nwu ye wɔ bɛ Baebolo ne mɔ anu a, ɔbayila yɛ ɛzonlenlɛ gyima ne azo. Wɔ adenle ɛhye azo ɛnee yɛlɛmaa bɛanwu nɔhalɛ Nyamenle ne. Ɛhye le nwolɛ adenle kpole maa yɛ nee bɛdabɛ! Na bɛdabɛ mɔɔ bɛnwu Nyamenle la, ɛhye le agɔnwolɛvalɛ kpalɛ mɔɔ bɛ nee Gyihova bɛanyia ye dahuu la mɔlebɛbo ala.\n14, 15. Ɔnva nwo kɛ kpɔkyevolɛma anwo ɛzo la, duzu a Gyihova ɛyɛ ye wɔ ye duma ne anwo a?\n14 Mekɛ mɔɔ ɛzoanvolɛ ne mɔ wule la, kpɔkyevolɛma bɔle ɔ bo vale adalɛ ngilehilelɛ zɛkyele Keleseɛnema asafo ne. (2 Tɛs. 2:3-7) Kilehilevolɛ adalɛma ɛhye mɔ noko lile Dwuuma amaamuo ne anzi na bɛgyakyile Nyamenle duma ne ɛbɔlɛ. Noko asoo Gyihova bamaa ye duma ne aminli? Kyɛkyɛ! Bie a yɛnrɛhola yɛnrɛnwu kɛzi bɛbɔ ye wɔ tete ne la ɛdeɛ, noko ɔle duma mɔɔ ɔwɔ ɛkɛ. Nyamenle duma ne ɛvinde Baebolo ngilebɛbo ngakyile nee mbuluku mɔɔ Baebolo nwo mbɔlɔba ɛhɛlɛ la anu wɔ ɛvolɛ dɔɔnwo anu. Kɛ neazo la, wɔ 1757 ne anu, Charles Peters hɛlɛle kɛ duma “Gyihova” ne ɛnle kɛ Nyamenle amodinli dɔɔnwo ne, “ɔbayɛ kɛ yemɔ a ɔmaa yɛnwu kɛzi ɔde la kpalɛ a.” Hopton Haynes hɛlɛle ye wɔ Nyamenle ɛzonlenlɛ nwo buluku bie ati 7 wɔ ɛvolɛ 1797 ne anu kɛ: “Ɛnee Dwuuma NYAMENLE a le GYIHOVA; na ɔ ngome a bɛzonlenle ye a; yɛɛ Kelaese nee ye Ɛzoanvolɛ ne mɔ noko.” Tɛ Nyamenle duma ne angome a Henry Grew (1781-1862) vale lile gyima a, emomu eza ɔnwunle kɛ bɛgua nwolɛ evinli na ɔwɔ kɛ bɛte nwolɛ. Bieko, George Storrs (1796-1879) nee Charles T. Russel mɔɔ bɛbɔle nu bɛyɛle gyima la vale Nyamenle duma ne lile gyima.\n15 Ɛvolɛ 1931 rayɛle mekɛ titile manle Nyamenle menli. Ɛnee bɛfɛlɛ bɛ Baebolo Sukoavoma. Noko wɔ ɛvolɛ zɔhane anu, bɛliele duma Gyihova Alasevolɛ bɛdole nu. (Aye. 43:10-12) Akee bɛbɔle ye nolo wɔ ewiade amuala kɛ ɔyɛ bɛ fɛ kɛ bɛle nɔhalɛ Nyamenle ne azonvolɛ, ‘menli mɔɔ ye duma la bɛ nwo zo’ na bɛye ye duma ne ayɛlɛ la. (Gyi. 15:14) Saa yɛdwenle kɛzi Gyihova ɛbɔ ye duma ne anwo bane la anwo a, ɔmaa yɛkakye edwɛkɛ mɔɔ wɔ Malakae 1:11 la: “Me duma le kpole wɔ maanle maanle avinli ɔvi sɛnzɛne aduduleɛ kɔdwu adɔleɛ.”\nBƐLUA WƆ GYIHOVA DUMA NE ANU\n16. Duzu ati a ɔwɔ kɛ yɛbu ye kɛ ɔle enililɛ kɛ yɛbalua Gyihova duma ne anu ɛ?\n16 Ngapezonli Maeka hɛlɛle kɛ: “Maanle biala balua ye nyamenle ne duma nu; noko yɛmɛ, yɛbalua Gyihova yɛ Nyamenle ne duma nu dahuu, dahuu.” (Mae. 4:5, NW) Gyihova lile Baebolo Sukoavoma ne eni kpole ɔlua ye duma ne mɔɔ ɔmanle bɛvale bɛvɛlɛle bɛ la azo. Ɛnee eza ɔkile kɛ ɔ nye die bɛ nwo. (Bɛgenga Malakae 3:16-18.) Asoo ɛdawɔ noko kɛ ɛte nganeɛ la ɛ? Asoo ɛlɛbɔ mɔdenle ‘wɔalua Gyihova duma ne anu ɔ’? Asoo ɛze mɔɔ ɛhye kile la?\n17. Duzu a Nyamenle duma nu mɔɔ yɛbalua la kile a?\n17 Yɛbahola yɛahile Nyamenle duma ne mɔɔ yɛbalua nu la anu wɔ ndenle nsa azo. Mɔɔ lumua la, ɔwɔ kɛ yɛbɔ duma ne yɛkile awie mɔ yɛmaa bɛnwu ye kɛ ‘bɛdabɛ mɔɔ bɛkɛbɔ Gyihova duma ne la ala a bɛanyia ngoane a.’ (Wulo. 10:13) Mɔɔ tɔ zo nwiɔ la a le kɛ ɔwɔ kɛ yɛda Gyihova subane ne ali, titile ye ɛlɔlɛ ne. Yɛɛ mɔɔ tɔ zo nsa, ɔwɔ kɛ yɛfi yɛ ɛhulolɛ nu yɛdi Nyamenle mɛla zo na yɛdi yɛ Ze ne duma eni. (1 Dwɔn 4:8; 5:3) Asoo wɔsika ɛ bo kɛ ɛbalua “Gyihova yɛ Nyamenle ne duma nu dahuu?”\n18. Duzu ati a bɛdabɛ mɔɔ bɛdi Gyihova duma ne eni la lɛ anyelazo ɛ?\n18 Ɔnrɛhyɛ Gyihova bɛamaa bɛdabɛ mɔɔ bɛte ye duma ne anwo atua la kɔsɔɔti anwu ye. (Yiz. 38:23) Menli mɔɔ bɛle kɛ Falo mɔɔ ɔhanle edwɛkɛ ɛhye la boka nwo: ‘Gyihova a le nwane, mɔɔ ɔwɔ kɛ metie ye a?’ Yeangyɛ fee ɔnwunle kɛzi ɔde la! (Ade. 5:1, 2; 9:16; 12:29) Noko akee, yɛmɛ yɛzi kpɔkɛ kɛ yɛbanwu Gyihova na yɛayɛ ɔ gɔnwo mɔ. Ɔyɛ yɛ fɛ kɛ ye duma la yɛ nwo zo na yɛtie ye la. Ɛhye ati, yɛlɛ anwodozo wɔ ye ɛwɔkɛ ne mɔɔ wɔ Edwɛndolɛ 9:10 la: ‘Menli mɔɔ ze wɔ duma ne la fa bɛ rɛle wula wɔ nu, ɔluakɛ, O Gyihova, ɛmkpo menli mɔɔ kpondɛ wɔ la.’\n^ ɛden. 5 Nyamenle duma ne le Hibulu aneɛ ne anu yɛkpɔkɛ bie mɔɔ ɔ bo kile “ɔmaa ɔyɛ.” Yemɔti duma “Gyihova” ne abo kile “Mɔɔ Ɔmaa Ɔyɛ Ɛkɛ La.”\n^ ɛden. 13 Ɛnee Tetragrammaton ne wɔ Hibulu Ngɛlɛlera ne mɔɔ alumua Keleseɛnema ne vale lile gyima la anu. Ɔbayɛ kɛ ɛnee Gyihova duma ne wɔ Septuagint ne mɔɔ yemɔ a le mɔlebɛbo Ngɛlɛlera ne mɔɔ bɛhilele ɔ bo bɛvile Hibulu nu bɛhɔle Giliki nu la anu.


Dangme Bible Bible in Éwé Revised Version 1913 Bible in Ga Language Bible in Ga Language The Bible in Ga NZEMA BIBLE Akukem Portions for DBL Asante-Twi Bible With Deutero-Canons New Revised Asante Twi Bible Komba New Testament\nYɛyɛ Nyamenle mo kɛ yebuke adenle yemaa yɛnyia ye edwɛkɛ ne wɔ Nzema aneɛ nu a.\nYɛyɛ bɛdabɛ noko mɔɔ adenle ngakyile biala anu bɛboale bɛmanle gyima ɛhye rale awieleɛ la, bɔbɔ Ewiade Baebolo Kuane ne (UBS), asɔne ngakyile mɔɔ wɔ Gana maanle ye anu, maanlema mɔɔ wɔ Gana ɛke nee Fenlanze (La Cote d’Ivoire), yɛɛ Nzema arelemgbunli nee bɛ mgbanyima kɔsɔɔti mo. Yɛdie yɛdi kɛ ɔlua bɛ moalɛ zo a gyima ɛhye ɛli munli a.\nGyima ne ɛyɛlɛ nu, ninyɛne nwiɔ yɛɛ menli mɔɔ bɛvale gyima ne bɛwulale bɛ sa nu la vale ziele bɛ nyunlu a:\nMɔɔ lumua la a le kɛ bɛkɛbɔ mɔdenle kɛ edwɛkɛ ne abohilelɛ kɛbikye Hibulu nee Giliki aneɛ ne mɔ mɔɔ bɛlumuale bɛvale bɛhɛlɛle Baebolo ne la kpalɛ kpalɛ na bɛnrɛva debie gyɛne bɛnrɛboka nwo anzɛɛ bɛnrɛye bie bɛnrɛvi nu.\nMɔɔ tɔ zolɛ nwiɔ la a le kɛ ɔwɔ kɛ Nzema mɔɔ bɛfa bɛahɛlɛ la yɛ tagyee mɔɔ awie biala te ɔ bo ndɛndɛ la. Yɛdie yɛdi kɛ ɔle Nyamenle ɛhulolɛ kɛ menli kɔsɔɔti wɔ awolɛndoazo kɔsɔɔti anu kɛgenga Nyamenle Edwɛkɛ ne, bɛkɛde ɔ bo kpalɛ, na bɛkɛva bɛkɛbɔ ɛbɛla.\nMenli mɔɔ lile gyima ne la bɔle mɔdenle lile zɛhae ngyehyɛlɛ ne azo.\nNinyɛne bie eza wɔ Baebolo ye anu mɔɔ yɛkulo kɛ kengavolɛma yɛ bɛ nzonlɛ a:\nBɛkɛnwu kɛ bɛbuke Buluku ko biala mɔɔ wɔ Baebolo ne anu la anye ekyii na bɛhile ninyɛne mɔɔ kengavolɛ ne banwu bɛ nu la. Bɛyɛ ɛhye kɛ bɛfa bɛamaa kengavolɛma anyia mɔɔ bɛbagenga la anwo adwenle.\nAkee bɛhile ɛleka bieko mɔɔ edwɛkɛ ne mɔɔ kengavolɛ ne banwu ye wɔ ngyehyɛnu ne bie mɔ anu la wɔ la wɔ mukelɛ biala abo aze; nvoninli noko wɔ nu mɔɔ bamaa kengavolɛ ne ade mɔɔ ɔlɛkenga la abo a.\nEdwɛkɛ ne bie mɔ wɔ ɛkɛ a bɛnle Nyamenle Edwɛkɛ mbuluku dɛba ne bie mɔ anu. Edwɛkɛ zɛhae mɔ bɛva bɛ bɛwula ekuku zɛhae  anu. Edwɛkɛ agbɔkɛ bie mɔ wɔ ɛkɛ a bɛ bo ɛdelɛ ɛnla aze, yɛɛ bie mɔ ɛnle kɛ mɔɔ bɛte bɛ dɛba la noko yɛsuzu kɛ mɔɔ bɛhɛlɛ la le kpalɛ tɛla dɛba ne. Edwɛkɛ agbɔkɛ zɛhae mɔ, bɛhile nu wɔ Buluku ne awieleɛ lɔ, ɛleka mɔɔ bɛhɛlɛ “Edwɛkɛbohilelɛ” la.\nBɛhyɛ Buluku ko biala anu ngyebangyeba, bɛbɔ mɔɔ kengavolɛ ne banwu ye wɔ nu la kpɔkɛ na bɛhɛlɛ ye wɔ ɔ ti zo, yɛɛ bɛhile ɛleka fofolɛ mɔɔ kengavolɛ ne kɛnwu mɔɔ ɔlɛkenga la bieko wɔ buluku ne anu la.\nJesus Film In Nzema\nNvoninli bie mɔ wɔ Buluku ye awieleɛ lɔ mɔɔ kile azua, maanzinli anzɛɛ maanle mɔɔ edwɛkɛ ne mɔ sisile zo anzɛɛ nuhua la.\nƐnyelɛ la kɛ ɛhye mɔ amuala baboa kengavolɛma wɔ Baebolo ne ɛgengalɛ nee ye ɛzukoalɛ nu.\nNzema Baebolo ɛhye le Nyamenle Edwɛkɛ ne mɔɔ bɛhakyi ye bɛhɔ Nzema nu la gyima ne abobɔlɛ, yemɔti yɛze kɛ ɔtɛdile munli bɔkɔɔ. Yɛbahɔ zo yɛanleɛnlea nu yɛamaa yeali munli. Yɛsɛlɛ kengavolɛma kɛ saa bɛnwu nvonleɛ bie anzɛɛ debie mɔɔ ye ndelebɛbo ɛnvinde kpalɛ ɛmmaa bɛ la wɔ nu a, bɛhɛlɛ bɛrɛlɛ,


Kolosiya 2 ACD - N kya laarɛ fɛꞌ bii gɛnɔɔbono n kya - Bible Search\nKolosiya 1 Kolosiya 3\n1N kya laarɛ fɛꞌ bii gɛnɔɔbono n kya nyanga ansi n kya wɔra gɛsun n kya sa fɛye‑rɛ Lawodisiya awura de asa abono pɛwu mɛ mɛŋ ti wu me de ansi kerɛ mɔ. 2N kya wɔra gɛsun gɛnen daa de iꞌ nyɛ keda fɛye-nyoro de fɛꞌ nyɛ gɛsalaarɛ. Fɛ nyɛ gɛsalaarɛ mɔ, i laa koola fɛye dabɔlɛ wɔra nyamesɛ kolon. N kya nyanga ansi de Wurubuaarɛ gɛsintin ilaa iꞌ loo fɛye asen dɔ de fɛꞌ nu Wurubuaarɛ ilaa boduduusɛ mɔ gɛsɛ. Wurubuaarɛ ilaa ibono i bo duduu mɔ ne n gyɛ Kirisito. 3Mɔ-nkon asɛ ne anyamesɛ mɛ laa kpe de mɛꞌ nyɛ Wurubuaarɛ ɔlaako ginyi de gɛnɔɔbono mɛ laa bii Wurubuaarɛ mɔ.\nFɛꞌ Kpɛ Keda Fɛye-Gisɔɔgyi Mɔ Dɔ\n4N kya buu ilaa idɛ mi‑i sa fɛye de fɛꞌ mɛŋ sa fɛꞌ yɛgɛ de ɔko‑rɛ ɔko oꞌ kyu gɛnɔ ɔkon penɛ fɛye kyu lii fɛye-gisɔɔgyi mɔ so. 5Me‑rɛ fɛye aŋ kya nyɛ wu abara de ansi. Oduduu dɔ mɔ mɔ, me-gɛwɔnsa gɛ gyan fɛye so. I kya wɔra me ɔkon gɛnɔɔbono fɛ kya wɔra ilaa imɔ-ɔkpa so ne fɛ yelɛ fɛye-ayaa so girin gisɔɔgyi gibono fɛ bo sa Kirisito mɔ dɔ.\n6Fɛɛ gɛnɔɔbono fɛ sɔɔ Kirisito Yesu abaa anyɔ yɛɛ mɔ ne n gyɛ fɛye-Wura faa, fɛye‑rɛ mɔ fɛꞌ kyena de abara gɛnen. 7Fɛ ti nyɛ kyu fɛye-nyoro kyu mada de mɔ faa mɔ, fɛꞌ yɛgɛ mɔ ɔꞌ lɔrɔ fɛye de fɛꞌ kpɛ fa‑a wɔra ɔlon fɛ kya too fɛye-gisɔɔgyi mɔ dɔ. Fɛꞌ kpɛ keda gɛnen fɛɛ gɛnɔɔbono mɛ wolaa nyiile fɛye mɔ de fɛꞌ kpɛ fɛ dɛ afaala abono aŋ bo ɔkara mɔ fa‑a sa Wurubuaarɛ.\n8Fɛꞌ kerɛ fɛye-nyoro so dandan de ɔko‑rɛ ɔko ɔ mɛŋ sa oꞌ kyu mɔ-lɛɛ nwɔnsa kyu penɛ fɛye giyan de fɛŋꞌ baa buu Kirisito. Mɔmɔ-nwɔnsa nbono ɔnan i lii anyamesɛ asɛ, ne i mɛŋ gyɛ gɛnen mɔ, i lii daa ilaa ibono i kya nyɛ ɔlon anyamesɛ so mɔ asɛ. Iŋ gyɛ Kirisito asɛ ne i lii. Imɔso fɛŋ sa fɛꞌ sɔɔ imɔ gyi.\nFɛye‑rɛ Kirisito Ginyamesɛ Kolon Mɔ Agyan\n9Kirisito berɛ, mɔ‑rɛ Wurubuaarɛ mɛ gyɛ ɔkolon, ne o kii ɔ gyɛ nyamesɛ. 10Fɛye‑rɛ Kirisito fɛ gyɛ nyamesɛ kolon faa mɔ, Wurubuaarɛ ilaa i bɔla fɛye dɔ kee. Ilaa ibonoana pɛwu i kya nyɛ ɔlon anyamesɛ so mɔ, gɛnen Kirisito kolon baarɛ ne n kya gyi imɔ so. 11Lii ibono fɛye‑rɛ Kirisito fɛ gyɛ nyamesɛ kolon kee so mɔ, i yɛgɛ ɔ wɔra ilaa iko sa fɛye, i dɛ daa fɛɛ Gyuda awura itiibilaa iko. Gyuda awura mɛ kya ten awɔrɛ de iꞌ lɛɛ nyiile yɛɛ mɛ gyɛ Wurubuaarɛ wolɛ asonbo. Ibono Kirisito gi wɔra sa fɛye mɔ berɛ, i mɛŋ gyɛ fɛɛ gɛnɔɔbono nyamesɛ ne n ten awɔrɛ kyu kyɛɛgɛ nyamesɛ nyoro gibi mɔ. Fɛye-gidebi nyɛnyɛn gibono fɛ dɛ mɔ ɔwolɛ ne Kirisito gi kyadɛ fuɛ gɛnen. 12Gɛnen kee ne owi ɔbono mɛ gyere fɛye Wurubuaarɛ sagyere mɔ, i wɔra fɛɛ fɛye‑rɛ Kirisito fɛ wuꞌ gikolon ne mɛ pule fɛye‑rɛ mɔ dabɔlɛ. Mɛ gyere fɛye gɛnen mɔ, i wɔra fɛɛ fɛye‑rɛ Kirisito pɛwu fɛ kyingi lii ibuni dɔ ne. Wurubuaarɛ ne n gyɛ ɔbono o kyingi Kirisito lii ibuni dɔ. Fɛ sɔɔ Wurubuaarɛ ilaa wɔrasɛ idɛ gyi so mɔ, i wɔra fɛɛ fɛye kee fɛ kyingi lii ibuni dɔ.\n13Pɛi de fɛye‑rɛ Kirisito fɛ lɔɔ wɔra nyamesɛ kolon mɔ, nkana fɛ dɛ fɛɛ asa abono mɛ wuꞌ mɛ naa mɔ. Wurubuaarɛ gi kyingi fɛye lii gɛnen lɛwu ɔbono dɔ dabɔlɛ de Kirisito. Imɔ gɛsɛ ne n gyɛ yɛɛ nkana fɛye-ilaa nyɛnyɛn giwɔra de ibono fɛŋ kya son Wurubuaarɛ so mɔ, Wurubuaarɛ asɛ mɔ, fɛ wɔra fɛɛ asa abono fɛ wuꞌ mɔ. Nperɛ berɛ, ɔ yɛgɛ fɛ wɔra fɛɛ fɛ kyingi baa nyɛ Kirisito-lɛɛ gɛkyena ɔnan dabɔlɛ de Kirisito. I kya nyiile yɛɛ o kyu aye-ilaa nyɛnyɛn pɛwu kyɛɛ aye.\n14Aye-ilaa nyɛnyɛn ibono a kya wɔra ne i kya yɛgɛ Wurubuaarɛ nbara gi kya bun aye gipuɛɛ mɔ, Wurubuaarɛ gi lɛɛ giyaa nyise imɔ pɛwu so. Ne i san wɔra fɛɛ aye-ilaa nyɛnyɛn de Kirisito ne Wurubuaarɛ gi yɛgɛ mɛ da aŋanbi lɛwu oyii so mɔɔ gɛnen. 15Kyu lii Kirisito lɛwu baarɛ so mɔ, ilaa nyɛnyɛn oduduu kpɛi-kpɛi ibono i kya nyɛ ɔlon anyamesɛ so mɔ, Wurubuaarɛ gi sɔgɛ imɔ-ɔlon pɛwu lii imɔ-abaa dɔ, ne o gyi imɔ so ne ɔ wɔra imɔ ipeeli sansana.\nKirisito So Ne A Kya Nyɛ Sɛɛ Wurubuaarɛ Ilaa Dɔ\n16Imɔso ibono Wurubuaarɛ gi yɛgɛ fɛ nyɛ fɛye-nyoro gɛnen faa, fɛ mɛŋ sa fɛꞌ yɛgɛ ɔko‑rɛ ɔko ɔꞌ baa yela ilaa kyosɛ nbara nko sa fɛye. Ako mɛ kya tɔgɛ yɛɛ fɛye-ilaa gyisɛ iko abɛɛ ilaa nunsɛ mɔ iko i kya kyɔ. Ako, mɔ, mɛ kya tɔgɛ yɛɛ i tiri fɛɛ fɛꞌ gyi gɛkɛ belɛ, bosɛ gikasɛgyan, abɛɛ gɛkɛ kyoolasɛ mɔ so. Fɛŋ sa fɛꞌ nu ɔmɔ asɛ. 17Gɛnen ilaa kyosɛ ibono i gyɛ daa fɛɛ ilaa kaalasɛ ibono i kya nyiile ilaa ibono i laa baa ba mɔ. Idɛ kon berɛ, ilaa mɔ gbaa-gbaa i ba. Imɔ ne n gyɛ Kirisito ilaa. 18Imɔso ibono fɛ ti nyɛ bii Kirisito gbaa-gbaa ilaa faa, fɛ mɛŋ sa fɛꞌ kii sɔɔ ako nbara kpɛi-kpɛi gyi. Ako yɛɛ fɛ mɛŋ sa fɛꞌ kyu fɛye-nyoro yɛɛ fɛ gyɛ asa de fɛꞌ son Wurubuaarɛ dɔ isɔɔ. Mɛ nyi yɛɛ imɔ idɛ ne nan kpaa fɛye Wurubuaarɛ asɛ. Gɛnen asa abono ɔnan mɛ kya tɔgɛ yɛɛ Wurubuaarɛ gi lɛɛ ilaa gɛwi nyiile ɔmɔ fɛɛ ideri. Mɛ kya tɔgɛ gɛnen mɔ, mɛ kya penɛ nyoro daa. Anyamesɛ-lɛɛ nwɔnsa ne n kya yɛgɛ mɛ kya nyiile mɔmɔ-nyoro gɛnen. 19Mɛ mɛŋ kya tɛsɛ kyu mɔmɔ-nyoro mada de Kirisito ɔbono ɔ gyɛ ɔgyangbarabo gɛkpaa-gɛkpaa mɔ. Kirisito asɛ ne mɔ-asonbo mɛ kya nyɛ Wurubuaarɛ ɔlon de gɛnɔ kolon lii, fɛɛ gɛnɔɔbono gimu gi kyaga de nyamesɛ nyoro pɛi ne mɔ-nyoro dɔ ikyin de nkyaga-nkyaga i kya nyɛ wɔra gɛsun imɔ-ɔkpa so mɔ. Gɛnen ne Wurubuaarɛ kya yɛgɛ mɛ kya sɛɛ mɔ-ɔson mɔ dɔ ne.\n20Fɛye abono fɛ kya son Kirisito mɔ, i wɔra fɛɛ fɛye‑rɛ Kirisito ne n wuꞌ dabɔlɛ. Ilaa nyɛnyɛn oduduu kpɛi-kpɛi ibono i kya nyɛ ɔlon anyamesɛ so gɛsinkpan gɛrɛ mɔ iŋ baa nyɛ ɔlon ɔko fɛye so. To! I mɛŋ baa i bo lon fɛye so mɔ, i wonɛ so ne fɛ san fɛ tɛ fɛɛ imɔ ne n bo fɛye gɛnen? Fɛ san fɛ kya kyo imɔ-ilaa kyosɛ, fɛɛ 21“Gɛŋ sa foꞌ keda idɛ,” “Gɛŋ sa foꞌ gyi idɛ,” “Gɛŋ sa foꞌ yii idɛ.” 22Gɛnen ilaa kyosɛ idɛana mɔ, i gyɛ daa anyamesɛ ne n yela imɔ. (Imɔ idɛana pɛwu mɔ, fo yii imɔ daa‑o, fo keda imɔ daa‑o, i laa taa baa nyida.) 23Asa abono mɛ kya kyo ilaa idɛana mɔ, i kya wɔra mɔmɔ fɛɛ ɔlaako ginyi ilaa ne mɛ kya wɔra. Mɔmɔ asɛ mɔ, mɛ nyi yɛɛ mɛ dɛ nyoro mɛ kya son Wurubuaarɛ imɔ-ɔkpa so ne, yɛgɛ mɛŋ ti taa wɔra sɛi. Mɛ kya wɔra mɔmɔ-nyoro fɛɛ mɛŋ gyɛ asa ako, ne mɛ kya ka mɔmɔ-nyoro ansi mɔmɔ-ɔson mɔ so. Gɛsintin mɔ ne n gyɛ yɛɛ mɔmɔ-nbara de mɔmɔ-ilaa kyosɛ mɔ iŋ bo agyan. I maŋ taalɛ kpaa nyamesɛ de ɔŋ baa wɔra mɔ-lɛɛ ɔbolɛ gɛlaarɛ.


Gyɛlɛmaya 5 | Yintanɛte Zo Baebolo | Ewiade Fofolɛ Ngilebɛbo\nMenli ne anlie Gyihova ndeanlɛ ne ando nu (1-13)\nBɛbazɛkye bɛ noko bɛnrɛbɔ bɛ bo zo (14-19)\nGyihova nee menli ne babu mgbonda (20-31)\n5 Bɛkpɔsa Gyɛlusalɛm awɔdenle ne mɔ azo. Bɛnlea mɔɔ ɛbɔ bɛ ɛyia la na bɛyɛ ye nzonlɛ. Bɛnlea ye gua ne mɔ azoSaa bɛbanwu sonla mɔɔ di pɛlepɛle,+Awie mɔɔ kpondɛ kɛ ɔdi nɔhalɛ la a,Anrɛɛ mebava meahyɛ suakpole ne. 2 Saa bɛka kɛ: “Kɛ Gyihova de aze la!” bɔbɔ a, Bɛka adalɛ ndane.+ 3 O Gyihova, asoo tɛ menli mɔɔ di nɔhalɛ la a ɛ nye die bɛ nwo a?+ Ɛhwenle bɛ nzo, noko bɛande nyane ne. Ɛzɛkyele bɛ, noko bɛanlie ɛdenrɛdenrɛlɛ ne bɛando nu.+ Bɛmaanle bɛ nyunlu yɛle se dɛlale bodane,+Na bɛanzia bɛ nzi.+ 4 Noko menganle ye me ti anu kɛ: “Ɔbayɛ kɛ ɛhye mɔ le koahweabanema. Bɛli ngoaseasɛm, ɔluakɛ bɛnze Gyihova adenle ne,Bɛ Nyamenle ne ndɛnebualɛ ne. 5 Mebahɔ menli titili ne mɔ ɛkɛ ne me nee bɛ ahɔdendɛ,Ɔluakɛ bie a bɛmɛ bɛnwu Gyihova adenle ne,Bɛ Nyamenle ne ndɛnebualɛ ne.+ Noko bɛ muala bɛbubu gyɛnvayile ne anuNa bɛtete nyɛma ne anu. 6 Ɛhye ati a ɛhoayelɛ nu awenade teta bɛ,Ɛsɛlɛ zo bedi sɛkye bɛ,Sobolɛ kɔ nzia wɔ bɛ azuamgbole ne mɔ azo la. Awie biala mɔɔ kɛvinde la bɛtete ye nzokanzoka. Ɔluakɛ bɛ mɛladonlɛ zonle;Yɛɛ bɛanli nɔhalɛ fane dɔɔnwo.+ 7 Kɛ ɔkɛyɛ na meava ɛhye meahyɛ wɔ ɛ? Ɛ mra ɛkpo me,Bɛfa mɔɔ ɛnle Nyamenle la bɛka ndane.+ Memaanle bɛ sa hanle mɔɔ bɛhyianle nwolɛ la,Noko bɛhɔle zo bɛzɛkyele agyalɛ,Na bɛdule twi bɛhɔle tuutuunli sua nu. 8 Bɛle kɛ mgbɔnwɔ mɔɔ bɛ atiakunluwɔzo ɛdwazo na bɛngola bɛ nwo sɔ la,Ko biala su di awie aye anzi.+ 9 “Asoo ɔnle kɛ memaa bɛbu ɛhye mɔ anwo mgbonda ɔ?” Gyihova a se a. “Asoo ɔnle kɛ medi maanle zɛhae nzenralɛ ɔ?”+ 10 “Bɛvo bɛrɛla ye vanye egyinli ne anu na bɛzɛkye ye,Noko bɛmmasɛkye ye bɔkɔɔ.+ Bɛpepɛ ɔ sa ngane ne mɔ mɔɔ ɛfifi fofolɛ la,Ɔluakɛ bɛnle Gyihova ɛdeɛ. 11 Na Yizilayɛma nee DwudamaƐbɛlɛbɛla me bɔkɔɔ,” Gyihova a se a.+ 12 “Bɛkpo Gyihova na bɛkɔ zo bɛka kɛ,‘Ɔnrɛyɛ ɛhwee.*+ Munzule biala ɛnrɛra yɛ nwo zo;Yɛnrɛnwu konle dadeɛ anzɛɛ ɛhɔne.’+ 13 Ngapezoma ne le anwoma ala,Na edwɛkɛ ne* ɛnle bɛ nu. Mɔɔ ɔbado bɛ la ala ɛne!” 14 Ɛhye ati mɔɔ Gyihova, ɛlɔne Nyamenle ne ɛha la ɛne: “Kɛmɔ menli ɛhye mɔ ɛlɛka ɛhye la ati,Memaa me edwɛkɛ ne ahakyi senle wɔ ɛ nloa anu,+Na menli ɛhye mɔ a le ɛyɛne ne a,Na ɔbayela bɛ.”+ 15 “O Yizilayɛma, melɛmaa maanle bie mɔɔ wɔ moamoa la ara bɛ nwo zo,”+ Gyihova a se a. “Ɔle maanle mɔɔ yehyɛ. Ɔle tete maanle,Maanle mɔɔ bɛnde bɛ aneɛ,Maanle mɔɔ asolo bɛ aneɛ la.+ 16 Bɛ ɛda mbaka kodoku le kɛ nla mɔɔ bɛtɛkedale zolɛ la;Bɛ muala bɛle katakyiema. 17 Bɛbali bɛ egyinli nu ninyɛne nee bɛ aleɛ.+ Bɛbahu bɛ mra mrenyia nee bɛ mra mraalɛ. Bɛbahu bɛ mboane nee bɛ nlankɛ. Bɛbazɛkye bɛ vanye nee bɛ feege mbaka. Bɛbava konle dadeɛ bɛazɛkye bɛ azuamgbole mɔɔ bɛlie nwolɛ bane mɔɔ bɛfa bɛ nwo bɛto zo la.” 18 “Noko wɔ mekɛ zɔhane bɔbɔ,” kɛ Gyihova se la ɛne, “Menrɛzɛkye bɛ bɔkɔɔ.+ 19 Na saa bɛbiza kɛ, ‘Duzu ati a Gyihova yɛ Nyamenle ne ɛmaa ɛhye mɔ amuala ɛdo yɛ a? bua bɛ kɛ, ‘Kɛ mɔɔ bɛkpole me na bɛzonlenle adalɛ nyamenle wɔ bɛ azɛlɛ ne azo la, zɔhane ala a bɛbazonle nyɛvolɛ wɔ azɛlɛ mɔɔ ɔnle bɛ ɛdeɛ la azo a.’”+ 20 Bɛha ɛhye bɛhile Gyekɔbo abozoamra,Na bɛbɔ ye nolo wɔ Dwuda kɛ: 21 “Bɛdie ɛhye, menli ahoasea mɔɔ bɛnze nrɛlɛbɛ:+ Bɛlɛ ɛnyelɛ noko bɛnnwu debie;+Bɛlɛ ɛnzolɛ noko bɛnde edwɛkɛ.+ 22 ‘Bɛnzulo me ɔ?’ Gyihova a se a,Asoo ɔnle kɛ bɛ nwo woso bɛ wɔ me nyunlu ɔ? Medame a menvale ɛnwea mengyale nyevile ne ɛweɛne a,Ngyehyɛleɛ mɔɔ wɔ ɛkɛ ne dahuu mɔɔ ɔnrɛhola ɔnrɛbɔ ye ɔnrɛdɛla. Ye azɛlɛkye ne mɔ bu bɔbɔ ɛdeɛ, noko bɛngola;Bɛkulu bɔbɔ ɛdeɛ, noko bɛngola bɛmbɔ ye bɛndɛla.+ 23 Noko menli ɛhye mɔ lɛ anzosesebɛ nee atuadelɛ ahonle;Bɛhakyi bɛ nzi bɛzi me na bɛva bɛ ngome bɛ adenle zo.+ 24 Na bɛnga ye wɔ bɛ ahonle nu kɛ: “Kɛkala bɛmaa yɛzulo Gyihova yɛ Nyamenle ne,Ahenle mɔɔ maa ezule tɔ wɔ ye mekɛ nu,Bokile ezule nee nyenyesuo,Ahenle mɔɔ sinza ma ɛdelɛ dapɛne ne mɔ mɔɔ yehile la maa yɛ la.”+ 25 Bɛ nvonleɛ a ɛdua ninyɛne ɛhye mɔ adenle a;Bɛ ɛtane a ɛmaa mɔɔ le kpalɛ la ɛkpa bɛ ti a.+ 26 Ɔluakɛ amumuyɛma wɔ me menli ne anu. Bɛkɔ nzia kɛ mɔɔ nlomakyevolɛma se ngoko la. Bɛsua ngane mɔɔ ku sonla. Menli a bɛkye bɛ a. 27 Kɛ mɔɔ nloma yi tunli nu la,Zɔhane ala a mɛlɛbɛla ɛyi bɛ azua ne mɔ anu a.+ Ɛhye ati a bɛ tumi ɛyɛ kpole na bɛnyia bɛ nwo la. 28 Bɛyɛ mbelane yɛɛ bɛ nwonane ɛdɔ zo;Ɛtane ɛyi bɛ tɛkɛɛ. Bɛnli arisa ralɛ edwɛkɛ bɛmmaa ye,+Na yeawie bɛ boɛ;Yɛɛ bɛnli pɛlepɛle bɛmmaa ehyianli.+ 29 “Asoo ɔnle kɛ memaa bɛbu ɛhye mɔ anwo mgbonda ɔ?” Gyihova a se a. “Asoo ɔnle kɛ medi maanle zɛhae nzenralɛ ɔ? 30 Debie mɔɔ yɛ ɛzulolɛ nee azibɛnwo la ɛzi azɛlɛ ne azo: 31 Ngapezoma ka adalɛ ngapezo,+Yɛɛ ɛsɔfoma fa bɛ tumi sie awie mɔ. Na me menli ne noko kulo ye zɔ.+ Na saa awieleɛ ne ba a duzu a bɛbayɛ a?”\n^ Anzɛɛ ɔkola ɔkile, “Ɔnle ɛkɛ.”\n^ Ɛhye kile, Nyamenle edwɛkɛ ne.


Gyima ne 25 | Yintanɛte Zo Baebolo | Ewiade Fofolɛ Ngilebɛbo\nƐzoanvolɛma Gyima 25:1-27\nBɛlile Pɔɔlo edwɛkɛ wɔ Fɛsetɛse anyunlu (1-12)\n“Medo me edwɛkɛ ne memaa Siza!” (11)\nFɛsetɛse bizale Belemgbunli Agelepa adwenle (13-22)\nPɔɔlo gyi Agelepa anyunlu (23-27)\n25 Ɔti, mɔɔ Fɛsetɛse+ rale maanzinli ne anu na ɔbɔle ye gyima bo la, ye kenle nsa anzi ɔvile Sizalia ɔhɔle Gyɛlusalɛm. 2 Na ɛsɔfo mgbanyinli nee Dwuuma mgbanyima ne mɔ hanle Pɔɔlo anwo edwɛkɛ ɛtane hilele ye.+ Yemɔti bɛbɔle ɔ bo bɛkpale Fɛsetɛse kyɛlɛ 3 kɛ ɔlo bɛ* na ɔzoa ɔmaa bɛhɔva Pɔɔlo bɛrɛla Gyɛlusalɛm. Noko ɛnee bɛlɛ adwenle kɛ bɛbazia Pɔɔlo wɔ adenle nu bɛahu ye.+ 4 Noko Fɛsetɛse buale kɛ ɔwɔ kɛ Pɔɔlo da efiade wɔ Sizalia na ɔnrɛhyɛ ɔdaye mumua ne ɔbazia yeahɔ ɛkɛ. 5 Ɔhanle kɛ: “Yemɔti saa bɛnea na amgba nrenyia ne ɛyɛ debie ɛtane a ɛnee bɛmaa bɛ mgbanyima ne mɔ nee me ɛhɔ na bɛhɔha bɛ edwɛkɛ ne.”+ 6 Ɔti mɔɔ ɔlile kenle kɛyɛ mɔtwɛ anzɛɛ bulu wɔ bɛ nwo ɛkɛ ne la, ɔhɔle Sizalia, na aleɛ hyenle la ɔhɔdɛnlanle ndɛnebualɛ ebia nu na ɔhanle kɛ bɛva Pɔɔlo bɛrɛla. 7 Mɔɔ ɔrale la, Dwuuma mɔɔ vi Gyɛlusalɛm rale la bɔle ye yiale, bɛdole ye ɛzonle mgbole dɔɔnwo, noko bɛannyia nwolɛ daselɛ biala.+ 8 Noko Pɔɔlo hilehilele ye edwɛkɛ ne anu kɛ: “Metɛyɛle ɛtane biala mɔɔ tia Dwuuma Mɛla ne anzɛɛ ɛzonlenlɛsua ne anzɛɛ Siza a.”+ 9 Kɛmɔ ɛnee Fɛsetɛse kulo kɛ ɔnyia Dwuuma ne anyunlu ɛlolɛ la ati,+ ɔbuale Pɔɔlo kɛ: “Ɛkulo kɛ ɛkɔ Gyɛlusalɛm na bɛkɔdi edwɛkɛ ne wɔ me nyunlu wɔ ɛkɛ ɔ?” 10 Noko Pɔɔlo hanle kɛ: “Megyi Siza ndɛnebualɛ ebia ne anyunlu, ɛleka mɔɔ ɔwɔ kɛ bɛdi me edwɛkɛ la. Metɛyɛle Dwuuma ɛtane biala, kɛ mɔɔ ɛdawɔ noko ɛlɛnwu ye wienyi la. 11 Saa amgba mele ɛtanevolɛ na meyɛ debie mɔɔ fɛta ewule a,+ menzulo kɛ bɛkɛhu me; emomu saa ɛzonle mɔɔ menli ɛhye mɔ ɛdo me la ɛnle nɔhalɛ a, ɛnee ɔnle kɛ awie biala ye me maa bɛ fa kpɔda bɛ. Medo me edwɛkɛ ne memaa Siza!”+ 12 Mɔɔ Fɛsetɛse nee ye mgbanyima dendɛle wiele la, ɔbuale kɛ: “Wɔdo wɔ edwɛkɛ ne wɔmaa Siza a; ɛnee Siza ɛkɛ ne a ɛbahɔ a.” 13 Mekɛ ekyi guale nu la, Belemgbunli Agelepa nee Bɛnise rakpɔlale Fɛsetɛse wɔ Sizalia. 14 Kɛ mɔɔ ɛnee bɛbahyɛ ekyii wɔ ɛkɛ ne la ati, Fɛsetɛse vale Pɔɔlo edwɛkɛ ne dole belemgbunli ne anyunlu na ɔhanle kɛ: “Nrenyia bie wɔ ɛke mɔɔ Filese gyakyile ye wɔ efiade ɛkɛ a, 15 na mekɛ mɔɔ ɛnee mewɔ Gyɛlusalɛm la, ɛsɔfo mgbanyinli nee Dwuuma mgbanyima ne mɔ hanle ɔ nwo edwɛkɛ hilele me+ na bɛzɛlɛle kɛ menli ye edwɛkɛ membua ye fɔlɛ. 16 Noko membuale bɛ kɛ ɔnle Wulomuma amaamuo kɛ bɛbaye awie mɔɔ bɛdo ye ɛzonle la bɛamaa kɛ bɛfa bɛakpɔda awie biala wɔ mekɛ mɔɔ ɔ nee menli mɔɔ dole ye ɛzonle ne la ɛtɛyiale nu na ɔtɛkilehilele ye edwɛkɛ ne anu wɔ bɛ nyunlu la.+ 17 Ɔti mɔɔ bɛrale ɛke la, meandwenlehwenle me bo aze, emomu aleɛ hyenle ala la mendɛnlanle ndɛnebualɛ ebia ne anu na memaanle bɛvale nrenyia ne bɛrale. 18 Menli mɔɔ dole ye ɛzonle ne la dwazole gyinlanle, noko bɛangola bɛanga ninyɛndane mɔɔ menzuzule kɛ yeyɛ la biala bie wɔ ɔ nwo.+ 19 Bɛ nee ye zule bɛdabɛ mumua ne bɛ ɛzonlenlɛ+ nee nrenyia bie mɔɔ bɛfɛlɛ ye Gyisɛse mɔɔ yewu noko Pɔɔlo ɛlɛka kɛ ɔde aze la anwo kpolera ala.+ 20 Na kɛmɔ ɛnee mennwu mɔɔ meyɛ ye wɔ kpolerazulɛ ɛhye anwo la ati, membizale ye saa ɔkɛhulo kɛ ɔkɛhɔ Gyɛlusalɛm na bɛkɛli edwɛkɛ ne wɔ ɛkɛ a.+ 21 Noko mɔɔ Pɔɔlo hanle kɛ bɛmaa ɔla efiade kɔkpula kɛ Maanle Maanle Belemgbunli ne kɛbua ye ndɛne la,+ menyɛle kɛ bɛva ye bɛzie kɔkpula kɛ mebava ye meahɔmaa Siza la.” 22 Akee Agelepa zele Fɛsetɛse kɛ: “Mekulo kɛ medame mumua ne metie nrenyia ne.”+ Ɔhanle kɛ, “Ɛhyema ɛbadie ye.” 23 Ɔti mɔɔ aleɛ hyenle la, Agelepa nee Bɛnise zieziele bɛ nwo hyeleenyi na bɛ nee sogyama mgbanyima nee mgbanyima mɔɔ wɔ suakpole ne azo la hɔle ɛleka mɔɔ bɛdi ye edwɛkɛ ne la; na Fɛsetɛse maanle bɛvale Pɔɔlo bɛrale. 24 Na Fɛsetɛse hanle kɛ: “Belemgbunli Agelepa nee bɛdabɛ mɔɔ bɛ nee yɛ wɔ ɛke la amuala, bɛnwu nrenyia ɛhye, Dwuuma amuala kpale me kyɛlɛ wɔ Gyɛlusalɛm nee ɛke na bɛdeɛdeanle nu kɛ, ɔnle kɛ ɔtɛnla ngoane nu bieko.+ 25 Noko menwunle kɛ ɔtɛyɛle debie biala mɔɔ maa ɔfɛta ewule a.+ Yemɔti mekɛ mɔɔ nrenyia ɛhye hanle kɛ yedo ye edwɛkɛ ne yemaa Maanle Maanle Belemgbunli ne la, menzile kpɔkɛ kɛ mebava ye meahɔ. 26 Noko menlɛ debie kpaziwɔkɛ mɔɔ mekɛlɛ meahɔmaa me Menle ne a. Yemɔti meva ye mera bɛ kɔsɔɔti bɛ nyunlu ɛke, na ye titili ɛdawɔ Belemgbunli Agelepa ɛ nyunlu, amaa saa bɛneɛnlea ye edwɛkɛ ne anu bɛwie a, meanyia debie meahɛlɛ. 27 Ɔluakɛ menea a ndelebɛbo ɛnle nu kɛ mebava pilizanli meahɔ na menrɛhile ɛzonle mɔɔ bɛdo ye la.”\n^ Giliki aneɛ nu, “ɔboa bɛ ɔmaa bɛ sa ɛha ye.”\nGyima ne 25


Mrɛlɛbulɛ 1 | Yintanɛte Zo Baebolo | Ewiade Fofolɛ Ngilebɛbo\nMrɛlɛbulɛ ne bodane (1-7)\nAgɔnwolɛ ɛtane ɛvalɛ nu esiane (8-19)\nNɔhalɛ nrɛlɛbɛ ɛlɛtea nu wɔ gua ne azo (20-33)\n1 Yizilayɛ Belemgbunli Sɔlɔmɔn, Devidi ara ne mrɛlɛbulɛ ɛne:+ 2 Amaa bɛazukoa* nrɛlɛbɛ+ na bɛalie ɛdenrɛdenrɛlɛ bɛado nu;Amaa bɛade nrɛlɛbɛ edwɛkɛ bo; 3 Amaa bɛanyia ɛdenrɛdenrɛlɛ+ mɔɔ maa nwunu,Tenleneyɛlɛ,+ ndɛnebualɛ kpalɛ*+ yɛɛ fɔɔnwoyɛlɛ;* 4 Amaa mɔɔ ɛnlɛ anwubielɛ la anwu nrɛlɛbɛ;+Amaa kpavolɛ anyia ndelebɛbo* na ye adwenle nu abuke.+ 5 Nrɛlɛbɛvolɛ tie na ɔnyia adehilelɛ dɔɔnwo;+Sonla mɔɔ lɛ ndelebɛbo la nyia adehilelɛ kpalɛ*+ 6 Amaa bɛade ɛrɛlɛ nee agyiba,*Nrɛlɛbɛvolɛ edwɛkɛ nee bɛ agyebɛ* bo.+ 7 Gyihova ɛzulolɛ le adwenle mɔlebɛbo.+ Ahoasea ala a kyi nrɛlɛbɛ nee ɛdenrɛdenrɛlɛ a.+ 8 Me ra, die wɔ papa ɛdenrɛdenrɛlɛ to nu,+Yɛɛ mmakpo wɔ mame adehilelɛ.*+ 9 Bɛle ndotolo abotile kɛnlɛma wɔ ɛ ti zo+Yɛɛ ndweabane kɛnlɛma wɔ ɛ kɔme nu.+ 10 Me ra nrenyia, saa ɛtanevolɛma bɔ mɔdenle kɛ bɛbɛlɛbɛla wɔ a, mmadie ɛto nu.+ 11 Saa bɛka kɛ: “Bɛla maa yɛhɔ. Maa yɛhɔbu yɛzia yɛha mogya yɛgua. Yɛbavea yɛahendɛ mɔɔ edwɛkɛ ɛnle ɔ nwo la. 12 Yɛbame bɛ anyewɔzo kɛ mɔɔ Nla* yɛ ye la,Yɛbame bɛ bɔkɔɔ kɛ bɛdabɛ mɔɔ bɛlɛkɔ ewule kuma nu la. 13 Maa yɛlie bɛ ninyɛne mɔɔ sonle bolɛ la kɔsɔɔti;Yɛbava ninyɛne mɔɔ yɛve la yɛayi yɛ azua ne mɔ tetɛkɛɛ. 14 Ɔwɔ kɛ ɛbaboka yɛ nwo,*Na yɛbahyɛ ninyɛne mɔɔ yɛbawua la amuala pɛpɛɛpɛ” a.* 15 Me ra nrenyia, mmatoa bɛ. Ye egyakɛ fi bɛ adenle zo,+ 16 Ɔluakɛ bɛ gyakɛ nriandi kɔyɛ ɛtane;Bɛka bɛ nwo bɛkɔka mogya bɛgua.+ 17 Nɔhalɛ nu, saa aloma anye gyi ɛ nwo na ɛgua ye asawu a, ɛgua ye mgbane. 18 Ɛhye ati a menli ɛhye mɔ bu sia kɛ bɛka mogya bɛagua la;Bɛkɔfea kɛ bɛku awie mɔ. 19 Kɛ bɛdabɛ mɔɔ bɛkpondɛ nvasoɛ ɛtane la ndenle de la ɛne,Ɔbaye bɛdabɛ mɔɔ bɛnyia ye la ngoane* yeavi ɛkɛ.+ 20 Nɔhalɛ nrɛlɛbɛ+ ɛlɛtea nu kpole wɔ awɔdenle ne azo.+ Ɔmaa ɔ ne zo wɔ gua ne mɔ azo.+ 21 Ɔtea nu wɔ awɔdenle ne mɔ mɔɔ alagye ɛnle zolɛ la kodoka ne anu.* Ɔka ye wɔ suakpole ne nlenkɛ mgbole ne mɔ anloa kɛ:+ 22 “Bɛmɛ mɔɔ bɛnlɛ anwubielɛ la bɛkulo kɛ bɛdua ye kɛ menli mɔɔ ɛnlɛ anwubielɛ la bɛkɔdwu kenlenzu? Bɛmɛ agolobɛnwoma, bɛ nye die agolobɛnwo nwo bɛahɔdwu kenlenzu? Yɛɛ bɛmɛ ahoasea, bɛkyi nrɛlɛbɛ bɛahɔdwu kenlenzu?+ 23 Bɛlie me ahwibɛnyunlu bɛdo nu.*+ Na mebawola me sunsum ne meamaa bɛ;Mebamaa bɛanwu me edwɛkɛ ne.+ 24 Ɔluakɛ menvɛlɛle, noko bɛandie me,Mendendenle me sa, noko awie biala andɛne me zo,+ 25 Bɛbule bɛ nye bɛguale me folɛdulɛ kɔsɔɔti azoNa bɛkpole me ahwibɛnyunlu, 26 Saa esiane to bɛ a, medame noko mebazele bɛ;Mebagolo bɛ nwo, saa mɔɔ bɛsulo ye la ba bɛ nwo zo a,+ 27 Saa mɔɔ bɛsulo ye la ba bɛ nwo zo kɛ ahumu,Na esiane to bɛ kɛ ahumuakyima,Saa amaneɛnwunlɛ nee ngyegyelɛ ba bɛ nwo zo a. 28 Mekɛ zɔhane bɛbahɔ zo bɛazu bɛavɛlɛ me noko menrɛdɛne bɛ zo;Bɛbakpondɛ me ɛsesebɛ, noko bɛnrɛnwu me,+ 29 Ɔluakɛ bɛhyile nrɛlɛbɛ,+Yɛɛ bɛkpale kɛ bɛnrɛzulo Gyihova.+ 30 Bɛkpole me folɛdulɛ;Bɛambu me ahwibɛnyunlu ne mɔ amuala bie. 31 Ɔti bɛbanwu bɛ ndenle ne mɔ anwo amaneɛ,*+Na bɛdabɛ mumua ne bɛ folɛdulɛ* abɔ bɛ ti. 32 Ɔluakɛ bɛdabɛ mɔɔ bɛnlɛ anwubielɛ la atuadelɛ bahu bɛ,Yɛɛ ahoasea ati anu mɔɔ yɛ bɛ fɛ la bazɛkye bɛ. 33 Noko mɔɔ tie me la badɛnla anzodwolɛ nu,+Na ɔ nwo adɔ ye mɔɔ ɔnrɛzulo munzule biala a.”+\n^ Hibulu aneɛ nu, “Amaa bɛanwu.”\n^ Anzɛɛ “mɔɔ le pɛlepɛlelilɛ.”\n^ Anzɛɛ “mɔɔ tenrɛ.”\n^ Anzɛɛ “anwu debie.”\n^ Anzɛɛ “adehilelɛ mɔɔ nrɛlɛbɛ wɔ nu.”\n^ Anzɛɛ “ndonwo.”\n^ Anzɛɛ “abɛladolɛ.”\n^ Anzɛɛ “Fa wɔ ɛdeɛ ne baboka yɛ ɛdeɛ ne anwo.”\n^ Anzɛɛ “yɛ muala yɛ ezukoa kodoku bayɛ ko.”\n^ Hibulu aneɛ nu, “ati nehane.”\n^ Anzɛɛ “Saa metwi bɛ nyunlu a anrɛɛ bɛyɛ nzenzaleɛ.”\n^ Hibulu aneɛ nu, “bɛbali zolɛ ma.”\n^ Anzɛɛ “adwenle ɛtane; adwenle ngyehyɛleɛ.”


“Diedi nu yɛɛ . . . bɛliele bɛdole nu kɛ bɛle nyɛvolɛ mɔɔ ɛra nlɔnu wɔ azɛlɛ ɛhye azo a.”—HIB. 11:13.\n1. Duzu a Gyisɛse hanle wɔ nɔhalɛ Keleseɛnema nee ewiade ɛhye anwo a?\nGYISƐSE hanle wɔ ye ɛdoavolɛ ne mɔ anwo kɛ: “Bɛwɔ ewiade ye anu.” Noko eza ɔhanle kɛ: “Bɛnle ɛtane ewiade ye ɛdeɛ, kɛmɔ menle ɛtane ewiade ye ɛdeɛ la.” (Dwɔn 17:11, 14) Ye edwɛkɛ ne maa yɛnwu kɛzi ɔwɔ kɛ nɔhalɛ Keleseɛnema bu ewiade ɛhye la wienyi. Seetan a le “ɛtane ewiade ɛhye” nyamenle a. (2 Kɔl. 4:4) Keleseɛnema wɔ ewiade ɛhye anu noko bɛnle ye ɛdeɛ. Ɛhye ati a Baebolo ne ka kɛ Keleseɛnema le “nyɛvolɛ,” anzɛɛ ɛra nlɔnu la. Bɛle “adendulɛma” wɔ ewiade ɛhye anu.—1 Pita 2:11.\nBɛbɔle Bɛ Ɛbɛla Kɛ “Adendulɛma”\n2, 3. Duzu ati a yɛbahola yɛaha kɛ Yinɔko, Nowa, Ebileham nee Sɛla bɔle bɛ ɛbɛla kɛ “nyɛvolɛ mɔɔ ɛra nlɔnu wɔ azɛlɛ ɛhye azo a”?\n2 Gyihova nɔhalɛ azonvolɛ le ngakyile wɔ ewiade ye anu amra avinli. Neazo nwiɔ a le Yinɔko yɛɛ Nowa. Baebolo ne ka kɛ bɛ nee “Nyamenle luale.” (Mɔl. 5:22-24; 6:9) Bɛvale akɛnrasesebɛ bɛbɔle nolo kɛ Gyihova bule Seetan ɛtane ewiade ne fɔlɛ. (Bɛgenga 2 Pita 2:5; Dwuudu 14, 15.) Menli mɔɔ ɛnee ɛbɔ bɛ ɛyia la yɛle ɛtane noko bɛmɛ bɛyɛle mɔɔ ɔtenrɛ la. Ɔlua zo yɛkenga kɛ Yinɔko “zɔle Nyamenle anye” na Nowa anwo “annyia ngehanleɛ wɔ ye awolɛndoazo ne mekɛ zo.”—Hib. 11:5; Mɔl. 6:9.\n3 Yɛbahola yɛazukoa debie yɛavi Ebileham nee Sɛla neazo ne noko anu. Mekɛ mɔɔ Nyamenle zele bɛ kɛ bɛvi bɛ awuke kɛnlɛma ne anu wɔ Babeloniama suakpole Yule azo la bɛdiele. Ɛnee bɛlɛ ɛhulolɛ kɛ bɛbadɛnla maanle gyɛne zo mɔɔ bɛnlɛ awuke a. (Mɔl. 11:27, 28; 12:1) Ɛzoanvolɛ Pɔɔlo hɛlɛle kɛ: “Diedi zo yɛɛ ɔlua mɔɔ Ebileham diele Nyamenle ɛvɛlɛlɛ ne na ɔdule ɔhɔle maanle mɔɔ Nyamenle hilele ye kɛ ɔle ye ɛdeɛ la anu a. Ɔvi ye maanle ne anu ɔdule la, ɛnee ɔdaye mumua ne ɔnze ɛleka mɔɔ ɔlɛkɔ la. Ye diedi ti, ɔdɛnlanle maanle ne mɔɔ Nyamenle vale bɔle ye ɛwɔkɛ la anu kɛ ɛyɛvolɛ. Ɔdɛnlanle ndanlɛ sua nu, kɛmɔ Ayezeke nee Gyekɔbo, mɔɔ bɛdabɛ noko bɛboka nwo a Nyamenle bɔle bɛ ɛwɔkɛ ne la yɛle la.” (Hib. 11:8, 9) Eza Pɔɔlo hanle ye Gyihova azonvolɛ ɛhye mɔ anwo kɛ: “Diedi nu yɛɛ menli ɛhye mɔ amuala wule a. Bɛ sa anga ɛwɔkɛ ne mɔ mɔɔ Nyamenle bɔle bɛ la, noko bɛnwunle ye bɛ adwenle nu wɔ moa moa na bɛliele bɛdole nu kɛ bɛle nyɛvolɛ mɔɔ ɛra nlɔnu wɔ azɛlɛ ɛhye azo a.”—Hib. 11:13.\nBɛbɔle Yizilayɛma Kɔkɔ\n4. Kɔkɔ boni a Gyihova bɔle Yizilayɛma kolaa na yeava azɛlɛ ne yeamaa bɛ a?\n4 Ɛnee Ebileham lɛ ɔ bo zo amra dɔɔnwo. Nyamenle boɔboale bɛ nloa yɛle bɛ Yizilayɛ maanle na ɔmanle bɛ mɛla nee azɛlɛ. (Mɔl. 48:4; Mɛla 6:1) Ɛnee ɔwɔ kɛ Yizilayɛma kakye kɛ azɛlɛ ne ɛnle bɛ ɛdeɛ, emomu, ɔle Gyihova ɛdeɛ. (Sɛlɛ. 25:23) Bɛdɛnlanle azɛlɛ ne azo noko ɛnee ɔwɔ kɛ bɛdi Gyihova mɛla zo. Ɛnee eza ɔwɔ kɛ Yizilayɛma kakye kɛ “tɛ kpanwo angome a bɛdi a bɛnyia ngoane a” na ninyɛne kpalɛ mɔɔ bɛlɛ la amuala vi Gyihova. (Mɛla 8:1-3) Zɔhane ati, kolaa na Gyihova ava azɛlɛ ne amaa bɛ la ɔbɔle bɛ kɔkɔ kɛ: “Kɛmɔ [Gyihova] bɛ Nyamenle ne vale bɔle bɛ ze mɔ, Ebileham, Ayezeke, nee Gyekɔbo ɛwɔkɛ la, ɔ nee bɛ badwu azɛlɛ ne mɔɔ azuamgbole ngɛnlɛma mɔɔ tɛ bɛmɛ a bɛkyekyele la wɔ zo la azo. Awuke mgbole mɔɔ nuhua le ninyɛne kpalɛ ngome mɔɔ tɛ bɛmɛ a bɛvale bɛzieziele nuhua, bula mɔɔ tɛ bɛmɛ a bɛbɔle, nee vanye tola nee ɔlivi mbaka egyinli mɔɔ tɛ bɛmɛ a bɛluale la wɔ ɛkɛ. Na saa bɛdwu azɛlɛ ne azo na bɛnyia ye bɛdi, bɛ ko yi a, anrɛɛ bɛnlea boɛ na bɛ rɛle anvi [Gyihova].”—Mɛla 6:10-12.\n5. Duzu ati a ɛnee Gyihova ɛmkpondɛ kɛ Yizilayɛma yɛ ye menli bieko a? Maanle fofolɛ boni a ɔkpale a?\n5 Yizilayɛma yɛle mɔɔ Gyihova zele bɛ kɛ bɛmmayɛ la. Mekɛ mɔɔ bɛdwule Ɛwɔkɛ Azɛlɛ ne azo na bɛnyianle azua ngɛnlɛma yɛɛ aleɛ nee nza dɔɔnwo la, bɛ rɛle vile Gyihova. Wɔ Nihɛmaya mekɛ zo, Livaema bie mɔ vale nyiane hanle mɔɔ zile la, kɛmɔ yɛkenga ye wɔ Nihɛmaya 9:25-27 la. (Bɛgenga.) Bɛhanle kɛ menli ne lile “debie biala mɔɔ bɛkulo la na bɛyɛle mbelane.” Yizilayɛma dele Nyamenle anwo atua na bɛhunle ngapezoma mɔɔ ɔzoanle bɛ kɛ bɛhɔbɔ bɛ kɔkɔ la. Yemɔti Gyihova manle bɛ agbɔvolɛ ziele bɛ. (Hoz. 13:6-9) Nzinlii mɔɔ Wulomuma ziele Yizilayɛ la, Yizilayɛma hunle Mɛzaya ne mɔɔ Nyamenle vale bɔle ɛwɔkɛ la bɔbɔ! Ɛhye ati, ɛnee Gyihova ɛmkpondɛ bɛ kɛ ye menli bieko. Ɔkpale maanle fofolɛ, “Nyamenle menli” anzɛɛ Yizilayɛ ne.—Gal. 6:16; Mat. 21:43; Gyi. 7:51, 52.\n“Bɛnle . . . Ewiade Ɛdeɛ”\n6, 7. (a) Kɛzi ɛbahilehile mɔɔ Gyisɛse hanle hilele ye ɛdoavolɛ ne mɔ wɔ bɛ gyinlabelɛ wɔ ewiade ne anwo la anu ɛ? (b) Kɛmɔ Pita hanle la, duzu ati a ɔwɔ kɛ nɔhalɛ Keleseɛnema kɔ zo twe bɛ nwo fi ewiade ne anwo a?\n6 Yɛzukoale ye wɔ edwɛkɛ ɛhye mɔlebɛbo kɛ Gyisɛse mɔɔ le Keleseɛnema asafo ne Ati la hanle kɛ ye ɛdoavolɛma ɛnle Seetan ewiade ne ɛdeɛ. Gyisɛse bawu la, ɔzele ye ɛdoavolɛma kɛ: “Saa bɛle ewiade ɛdeɛ a ɛnee ewiade bahulo bɛ kɛ ɔ ti anwo ɛdeɛ la. Na mekpa nu meye bɛ mevi ɛtane ewiade ɛhye anu amra avinli, yemɔti bɛnle ɛtane ewiade ɛdeɛ. Ɛhye ati ɛtane ewiade ɛhye anu amra kpɔ bɛ.”—Dwɔn 15:19.\n7 Mekɛ ekyi guale nu la, ɛnee Keleseɛnema wɔ maanle mɔɔ Wulomuma ziele la dɔɔnwo anu wɔ ewiade amuala. Ɛnee ɔwɔ kɛ Keleseɛnema kɔ zo twe bɛ nwo fi ewiade ne anwo bɛkpo menli mɔɔ ɛbɔ bɛ ɛyia la nyɛleɛ. Ɛnee ɔwɔ kɛ bɛyɛ ngakyile wɔ ɛleka biala mɔɔ bɛwɔ la. Gyisɛse wule la anzi ɛvolɛ kɛyɛ 30, ɛzoanvolɛ Pita hɛlɛle alumua Keleseɛnema kɛ: “Ayi mɔ, mesɛlɛ bɛ, bɛle nyɛvolɛ nee adendulɛma wɔ ewiade! Bɛmmadi nwonane atiakunluwɔzo ne mɔ mɔɔ dahuu nee bɛ ɛkɛla ko la anzi fee. Ɔwɔ kɛ bɛmaa bɛ nyɛleɛ wɔ maanlema avinli yɛ kɛnlɛma.”—1 Pita 1:1; 2:11, 12.\n8. Duzu a tetedwɛkɛ kɛlɛvo bie hanle mɔɔ ɔkile kɛ ɛnee alumua Keleseɛnema ɛnle ewiade ne ɛdeɛ a?\n8 Keleseɛnema bɔle bɛ ɛbɛla kɛ “nyɛvolɛ nee adendulɛma” wɔ bɛ mekɛ zo Wulomu ewiade ne anu. Tetedwɛkɛ kɛlɛvo bie hanle kɛ bɛkpɔle bɛ kpalɛ na ɛhye zile fane dɔɔnwo. Ɔhanle kɛ bɛdole bɛ ɛzonle kɛ bɛnlie Nyamenle bɛnli ɔluakɛ bɛanva bɛ nwo bɛanwula adalɛ ɛzonlenlɛ nyɛleɛ nu la ati. Bɛdole bɛ duma kɛ bɛkpɔ “alesama abusua ne” ɔluakɛ ɛnee bɛ nee bɛ ɛmbɔ nu ɛnlie bɛ nye anzɛɛ ɛnli ɛvoyia mɔɔ adalɛ ɛzonlenlɛ nee adwɔmane nyɛleɛ wɔ nu la.\nYɛnli Ewiade Ninyɛne Nzi Somaa\n9. Kɛzi yɛda ye ali kɛ yɛmkpɔ “alesama abusua ne” ɛ?\n9 Yɛdayɛ noko, yɛnle “munzule [ewiade] ɛhye” ɛdeɛ kɛ alumua Keleseɛnema ne la. (Gal. 1:4) Ɛhye ati, menli dɔɔnwo ɛnde yɛ edwɛkɛ bo. Bie mɔ bɔbɔ kpɔ yɛ. Noko yɛmkpɔ “alesama abusua ne,” kɛmɔ bie mɔ adwenle yɛ bɛ la. Yɛkulo menli yemɔti yɛkɔ azua nu yɛkɔka Nyamenle Belemgbunlililɛ ne anwo edwɛkpa ne yɛkile awie biala. (Mat. 22:39; 24:14) Yɛbɔ Gyihova Belemgbunlililɛ ne nolo ɔluakɛ yɛdie yɛdi kɛ ɔnrɛhyɛ ɔbazɛkye alesama mɔɔ ɛnli munli la arane biala. Akee Belemgbunlililɛ ɛhye mɔɔ Kelaese a le zolɛ Belemgbunli la, bamaa ewiade fofolɛ mɔɔ pɛlepɛlelilɛ wɔ nu la ara.—Dan. 2:44; 2 Pita 3:13.\n10, 11. (a) Kɛzi yɛdi ewiade ninyɛne nzi wɔ adenle bie azo ɛ? (b) Adenle boni azo a Keleseɛnema ɛnli ewiade ninyɛne nzi somaa ɛ?\n10 Kɛmɔ ɔnrɛhyɛ Seetan ewiade ne bara ye awieleɛ la ati, yɛze kɛ tɛ ɛnɛ a ɔwɔ kɛ yɛkpondɛ asetɛnla kpalɛ a. Ɛzoanvolɛ Pɔɔlo hanle kɛ: “Mekɛ ne ɛwie.” Eza ɔhanle kɛ: “Bɛdabɛ mɔɔ bɛtɔ ninyɛne la ɛyɛ bɛ nwo kɛ mɔɔ bɛtɔ la ɛnle bɛ ɛdeɛ; na bɛdabɛ mɔɔ bɛli ewiade ninyɛne nzi la ɛyɛ kɛ asɛɛ bɛngyia ninyɛne ne mɔ anwo la. Ɔluakɛ ewiade ɛhye, kɛ ɔde ye kɛkala la, ɔnrɛhyɛ na yeapɛ nu.” (1 Kɔl. 7:29-31) Ɛnɛ, kɛzi yɛdi ewiade ninyɛne nzi ɛ? Kɛ neazo la, yɛfa adwuleso ninyɛne mɔɔ bɛyɛ nee ndenle mɔɔ bɛdua zo bɛdi ngitanwo la yɛdi gyima. Ɛhye mɔ boa yɛ maa yɛ nee menli mɔɔ vi maanle ngakyile nu la sukoa Baebolo ne, na yɛyɛ ye wɔ aneɛ dɔɔnwo anu. Eza yɛyɛ gyima yɛkpondɛ ezukoa mɔɔ yɛbava yɛanlea yɛ nwo la. Yɛɛ yɛtotɔ ninyɛne mɔɔ yɛhyia nwo la. Noko yɛnli ewiade ne anzi somaa. Ɛhye kile kɛ tɛ ezukoa, ninyɛne mɔɔ yɛlɛ, nee yɛ gyima yɛɛ nwolɛ hyia yɛ kpalɛ wɔ asetɛnla nu a.—Bɛgenga 1 Temɔte 6:9, 10.\n11 Adenle bieko mɔɔ Keleseɛnema dua zo da ye ali kɛ bɛnli ewiade ninyɛne nzi somaa la a le kɛ bɛmmaa ewiade nwomazukoalɛ nwo ɛngyia bɛ dɔɔnwo. Menli mɔɔ wɔ ewiade ye la anu dɔɔnwo dwenle kɛ ɔwɔ kɛ sonla kɔ yunivɛsiti, nyia gyima kpalɛ, na ɔnyia ezukoa dɔɔnwo. Noko kɛ adenduvoma la, yɛmɛ yɛndwenle zɔ. Yɛmkpondɛ “ninyɛne mgbole,” ninyɛne mɔɔ bamaa yɛalie duma wɔ ewiade ye la. (Gyɛ. 45:5; Wulo. 12:16) Yɛtie kɔkɔ ne mɔɔ Gyisɛse bɔle yɛ la: “Bɛmmayɛ anyebolo wɔ adenle biala anu, ɔboalekɛ sonla ngoane ɛnle ye anwonyia anzɛɛ ye ezukoa kpole mɔɔ ɔlɛ la anu.” (Luku 12:15) Yemɔti ɔwɔ kɛ Keleseɛne ngakula kakye kɛ Gyihova mɔɔ bɛsonle ye la a le debie mɔɔ nwolɛ hyia kpole kpalɛ a. Ɔwɔ kɛ bɛsukoa nwoma mɔɔ bamaa bɛanyia mɔɔ bɛhyia nwo wɔ asetɛnla nu la amaa bɛahola bɛava bɛ ahonle, ɛkɛla, anwosesebɛ, nee adwenle muala bɛazonle Gyihova. (Luku 10:27) Saa bɛyɛ zɔ a bɛbayɛ “sukoavolɛma wɔ Nyamenle anyunlu.”—Luku 12:21; bɛgenga Mateyu 6:19-21.\nNwonane Afoa Nu Ninyɛne\n12, 13. Kɛzi Gyisɛse edwɛkɛ mɔɔ wɔ Mateyu 6:31-33 mɔɔ yɛdi zo la maa yɛyɛ ngakyile yɛfi ewiade amra anwo ɛ?\n12 Ngakyile bieko mɔɔ wɔ yɛ nee ewiade amra avinli la a le adwenle mɔɔ yɛlɛ ye wɔ nwonane afoa nu ninyɛne nwo la. Gyisɛse hanle kɛ: “Bɛmmadwenle kɛ, ‘Duzu yɛɛ yɛbali a’, anzɛɛ ‘Duzu a yɛbanlo a’, anzɛɛ ‘Duzu a yɛbaheda a’, (Ɛhye mɔ le ninyɛne mɔɔ bɛdabɛ mɔɔ bɛnze Nyamenle la a dwenle nwolɛ a.) Bɛ Ze mɔɔ wɔ anwuma la ze kɛ bɛhyia ninyɛne ɛhye mɔ amuala anwo. Bɛbɔ mɔdenle bɛdwenle Nyamenle Belemgbunlililɛ ne nee mɔɔ Nyamenle kpondɛ kɛ bɛyɛ la anwo kpalɛ, na ɔkɛva mɔɔ bɛhyia nwolɛ la ɔkɛmaa bɛ.” (Mat. 6:31-33) Mɔɔ yɛ nuhua dɔɔnwo ɛnwu ye la di daselɛ kɛ edwɛkɛ ɛhye mɔɔ Gyisɛse hanle la le nɔhalɛ. Yɛ anwuma Selɛ ne maa yɛ sa ka debie biala mɔɔ yɛhyia nwo la.\n13 Ɔle kpalɛ kɛ yɛ kunlu badwo mɔɔ yɛlɛ ye la anwo. (1 Tem. 6:6) Noko tɛ kɛ menli mɔɔ wɔ ewiade ye la dwenle la ɛne. Kɛ neazo la, saa mgbavolɛ mɔɔ wɔ ewiade ye la gya a, bɛ nuhua dɔɔnwo kpondɛ kɛ bɛnyia debie biala ɛkɛ ne ala. Bɛkulo kɛ bɛnyia sua, mbia, kale kɛnlɛma, kɔmputa, moba fonu mɔɔ kola pɛ nvoninli nee ninyɛne mɔɔ ɛdwu zo la dɔɔnwo. Noko Keleseɛnema mɔɔ bɛle adenduvoma wɔ ewiade ye la komo bɛ atiakunluwɔzo zo, saa bɛ sa ɛndo kane a bɛndende bɛnde. Bɛfɛta nganvolɛ ɔluakɛ bɛnzɛkye bɛ mekɛ nee ezukoa wɔ ninyɛne ɛhye mɔ anwo amaa bɛanyia mekɛ nee anwosesebɛ dɔɔnwo bɛazonle Gyihova. Bie mɔ sonle kɛ adekpakyelɛma, Bɛtɛlema, neavolɛ adenduvoma, anzɛɛ edwɛkpatɛlɛvolɛma. Yɛ nye sɔ kɛ mediema ne mɔ fa bɛ ahonle muala sonle Gyihova a.\n14. Duzu a yɛsukoa yɛfi Gyisɛse ndonwo ne mɔ ko anu a?\n14 Wɔ ye ndonwo ne mɔ ko anu, Gyisɛse hanle kɛ “ɛbɛlabɔlɛ nwo adwenleadwenle nee anwonyia ɛhulolɛ” kola maa yɛto yɛ Nyamenle ɛzonlenlɛ nu. (Mat. 13:22) Noko saa yɛbɔ yɛ ɛbɛla kɛ adenduvoma wɔ ewiade ɛhye anu a ɛhye bie ɛnrɛdo yɛ. Yɛbamaa yɛ nye ayɛ “kpalɛ” yɛava yɛ adwenle kɔsɔɔti yɛazie Nyamenle ɛzonlenlɛ zo na yɛamaa ye Belemgbunlililɛ ne alumua yɛ asetɛnla nu.—Mat. 6:22.\n“Ewiade . . . Bapɛ Nu”\n15. Edwɛkɛ boni a Dwɔn hanle wɔ ewiade ɛhye anwo a?\n15 Debie titile mɔɔ maa Keleseɛnema bɔ bɛ ɛbɛla kɛ “nyɛvolɛ nee adendulɛma” la a le kɛ bɛze kɛ ɔnrɛhyɛ Seetan ewiade ne bapɛ nu. (1 Pita 2:11; 2 Pita 3:7) Yɛdua yɛ ɛbɛlabɔlɛ zo yɛmaa ɔda ali kɛ yɛdie ɛhye yɛdi. Yɛ kpɔkɛzilɛ, ninyɛne mɔɔ yɛkulo, nee yɛ bodane boka nwo. Ɛzoanvolɛ Dwɔn zele Keleseɛnema kɛ bɛmmakulo ewiade anzɛɛ debie biala mɔɔ wɔ nu la ɔluakɛ “ewiade nee nuhua atiakunluwɔzo ninyɛne ne mɔ amuala bapɛ nu aze, na sonla ne mɔɔ yɛ Nyamenle ɛhulolɛdeɛ la de aze dahuu.”—1 Dwɔn 2:15-17.\n16. Kɛzi yɛda ye ali kɛ yɛboka “menli” mɔɔ Gyihova ɛde bɛ ɛvi ewiade ne anwo la anwo ɛ?\n16 Gyihova zele Yizilayɛma kɛ saa bɛtie ye edwɛkɛ a “bɛbayɛ [ye] ɛdeɛ wɔ maanle maanle kɔsɔɔti avinli.” (Ade. 19:5) Saa Yizilayɛma tie Nyamenle a bɛ ɛzonlenlɛ nee bɛ ɛbɛlabɔlɛ yɛ ngakyile fi maanle mɔɔ ɛha la ɛdeɛ nwo. Ɛnɛ noko bɛde Gyihova menli bɛvi Seetan ewiade ne anwo. Baebolo ne ka kɛ “yɛvuandi ɛbɛla mgbane mgbane nee ewiade atiakunluwɔzo ne mɔ yɛgua, na yɛyɛ yɛ nye gyɛlɛmgbɛɛnye, yɛnlea boɛ na yɛbɔ Nyamenlezulolɛ ɛbɛla fɔɔnwo ne wɔ ewiade ye anu, yɛva yɛhendɛ saleɛ Kenle ne mɔɔ yɛ nye la ye adenle wɔ melɛ mɔɔ yɛ Nyamenle bedevinli ne nee Ngoanedievolɛ Gyisɛse Kelaese bɛ anyunlunyia ne kɛra la. Gyisɛse Kelaese vale ɔ nwo manle wɔ yɛ ti kɛ ɔbaye yɛ yeavi amumuyɛ muala anu, na yeayɛ yɛ ye menli mɔɔ anwo te na yɛle ɔ ngomekye ye ɛdeɛ la, amaa yɛ nye abolo kɛ yɛkɛyɛ kpalɛ.” (Tae. 2:11-14) Gyihova “menli” ne a le Keleseɛnema mɔɔ bɛkpokpa bɛ nee “mboane” gyɛne mgbe dɔɔnwo ne mɔɔ boa bɛ la.—Dwɔn 10:16.\n17. Kɛmɔti a menli mɔɔ bɛkpokpa bɛ la nee mboane gyɛne ne anye bɛalie dahuu kɛ bɛbɔle bɛ ɛbɛla kɛ adenduvoma wɔ ɛtane ewiade ɛhye anu ɛ?\n17 Menli mɔɔ bɛkpokpa bɛ la “saleɛ Kenle” ne a le Kelaese mɔɔ bɛ nee ye bɛali tumi wɔ anwuma la. (Yek. 5:10) Mboane gyɛne ne anyelazo a le kɛ bɛbadɛnla aze dahuu wɔ azɛlɛ ye azo. Saa anyelazo ɛhye ba nu a, mboane gyɛne ne ɛnrɛdɛnla ye kɛ adenduvoma wɔ ɛtane ewiade nu bieko. Bɛbanyia azua ngɛnlɛma yɛɛ aleɛ nee nza kpalɛ dɔɔnwo. (Edw. 37:10, 11; Aye. 25:6; 65:21, 22) Bɛ rɛle ɛnrɛvi Gyihova kɛ Yizilayɛma la. Bɛbahakye ye dahuu kɛ ninyɛne mɔɔ bɛlɛ la kɔsɔɔti vi Gyihova, “ewiade amuala Nyamenle” ne. (Aye. 54:5) Menli mɔɔ bɛkpokpa bɛ la nee mboane gyɛne ne anye bɛalie dahuu kɛ bɛbɔle bɛ ɛbɛla kɛ adenduvoma wɔ ɛtane ewiade ɛhye anu la.\n• Kɛzi ɛnee tete nɔhavoma le nyɛvolɛ nee adendulɛma ɛ?\n• Kɛzi alumua Keleseɛnema bɔle bɛ ɛbɛla wɔ ewiade ne anu ɛ?\n• Adenle boni azo a nɔhalɛ Keleseɛnema ɛnli ewiade ninyɛne nzi somaa ɛ?\n• Duzu ati a yɛnrɛnlu yɛ nwo kɛ yɛbɔle yɛ ɛbɛla kɛ adenduvoma wɔ ɛtane ewiade ɛhye anu ɛ?\nAlumua Keleseɛnema anva bɛ nwo anwula anyelielɛ mɔɔ basabasayɛlɛ nee adwɔmane nyɛleɛ wɔ nu la anu\nFa nwa awie Fa nwa awie “Adendulɛma” Wɔ Ɛtane Ewiade Ɛhye Anu


Edwɛne 20 | Yintanɛte Zo Baebolo | Ewiade Fofolɛ Ngilebɛbo\nNyamenle belemgbunli ne mɔɔ yekpokpa ye la ngoanelielɛ\nBie mɔ fa bɛ nwo to ehwili nee mgbɔnwɔ zo, ‘noko yɛmɛ yɛbabɔ Gyihova duma’ (7)\nKɔmaa edwɛndolɛma kpanyinli ne. Devidi ayɛlɛyelɛ edwɛne. 20 Gyihova ɛdie wɔ wɔ anwongyelelɛ kenle nu. Gyekɔbo Nyamenle ne duma ɛbɔ ɛ nwo bane.+ 2 Maa ɔvi ɛleka nwuanzanwuanza ne ɔraboa wɔ+Na ɔvi Zayɔn ɔrazɔ wɔ nu.+ 3 Ɔhakye wɔ ahyɛlɛ afɔlebɔdeɛ kɔsɔɔti;Maa wɔ ɛyelalɛ afɔlebɔlɛ ɛzɔ ɔ nye.* (Sila) 4 Ɔmaa ɛ sa ɛha mɔɔ wɔ ahonle kulo la,+Na ɔmaa wɔ ngyehyɛleɛ muala ɛyɛ boɛ. 5 Yɛbava anyelielɛ yɛadeɛdea nu wɔ wɔ ngoanelielɛ ti;+Yɛbamaa yɛ sɛkɛlɛneɛ zo wɔ yɛ Nyamenle ne duma nu.+ Gyihova ɛmaa ɛ sa ɛha mɔɔ ɛkɛbiza la kɔsɔɔti. 6 Akee menwu kɛ Gyihova die mɔɔ yekpokpa ye la.+ Ɔfi ye ɛleka nwuanzanwuanza ne wɔ anwuma lɔ ɔtie yeƆfa ɔ sa fema ne mɔɔ tumi wɔ nu la ɔdie ye.+ 7 Bie mɔ fa bɛ nwo to konle ehwili zo yɛɛ bie mɔ fa bɛ nwo to mgbɔnwɔ zo,+Noko yɛmɛ yɛbabɔ Gyihova yɛ Nyamenle ne duma.+ 8 Bɛgolo bɛgua,Noko yɛmɛ, yɛdwazo yɛgyinla bieko.+ 9 O Gyihova, die belemgbunli ne!+ Kenle mɔɔ yɛbavɛlɛ ye kɛ ɔboa yɛ la, ɔbadie yɛ.+\n^ Hibulu aneɛ nu, “Maa ɔbu bɛ kɛ bɛlɔ.”


Mat 16 DNTTP - A Faraziimine ane a Sadusiimine da wa la - Bible Search\nMat 15 Mat 17\nNoba Naŋ Boɔrɔ Ka Yeezu Toŋ Toŋkpeɛne Ka Ba Nyɛ\n(Mak 8:11-13; Luk 12:54-56)\n1A Faraziimine ane a Sadusiimine da wa la a Yeezu zie, ba naŋ da boɔrɔ ka ba e o nyɛ la so ka ba da yeli ka O e yelmannaa naŋ yi tenvelaa+ wuli ba. 2Ka O yeli sɔge ba, “Zimaane saŋ, yɛ maŋ yeli la, ‘A zie na soma la, bonso, a saluoni moɔɛ la.’ 3Ka baguo saŋ meŋ, ka yɛ yeli, ‘Sakpoŋ na wa la, bonso, a saluoni mɔrɔ la.’ Yɛ baŋ la lɛ yɛ naŋ maŋ toɔ̃ kaa a saluoni a baŋ bon naŋ na e, kyɛ pãã kontoɔ̃ kaa a baŋ a bebie ŋa yelwulii. 4A zenɛ noba yelbe-erebɛ ane noba naŋ ba zoro Naaŋmen la boɔrɔ yelmannaa ka ba nyɛ, kyɛ ba koŋ nyɛ yelmannaa zaa, ka a Gyona yelmannaa naane.” Lɛ la ka O da bare ba kyɛ gaa.\nA Faraziimine Ane A Sadusiimine Wulfaare Yɛlɛ\n5A potuuribo naŋ da wa ta a mane konkoori na kaŋ, ba da innee la ka ba de boroboro. 6Yeezu da yeli ko ba la, “Yɛ gu yɛmenne velaa a baŋ ne a Faraziimine ane a Sadusiimine gagarre yɛlɛ.” 7Ka a potuuribo da leɛ yeli ko taa, “Te naŋ ba taa boroboro la so ka o yeli a ŋaa.” 8Kyɛ a Yeezu naŋ da baŋ bonna ba naŋ yele la ka O yeli, “Yɛnee yelde-fẽẽ deme, bonso ka yɛ yele yɛ naŋ ba taa boroboro yɛlɛ? 9Yɛ naŋ ba baŋ a tɛgɛ be? Yɛ ba teɛre a boroboro anuu N naŋ da de ko a noba turi anuu, ane pɛre awola yɛ naŋ da wuo a boŋkpaa ka a pa? 10Bee a boroboro ayopoĩ N naŋ da de ko noba turi anaare, pɛre awola la ka yɛ da wuo? 11Bonso ka yɛ ba toɔ̃ baŋ ka boroboro yɛlɛnaane ka N yele? Yɛ gu yɛmenne a Faraziimine ane a Sadusiimine gagarre yɛlɛ!” 12Lɛ la ka ba pãã da baŋ ka a Yeezu da ba yeli ko ba ka ba baŋ ne a boroboro dããbelɛ yɛlɛ, kyɛ ba guuro bamenne velaa a yi a Faraziimine ane a Sadusiimine wuluu.\nPiita Naŋ Yeli Kyaare Ne Neɛ Yeezu Naŋ Waa\n(Mak 8:27-30; Luk 9:18-21)\n13A Yeezu naŋ da wa te kpɛ Sezaareya Filipae teŋɛ paaloŋ, O da soore la a O potuuribo, “A noba yeli ka nembuo la a Nensaala Bie?” 14Ka ba yeli, “Ba mine yeli ka Gyɔɔn Bati la, ka ba mine ka fo waa la Elaagya, ka ba mine meŋ naŋ yeli ka fo waa la Gyɛremaaya, bee a Ŋmen-yelmanneba na kaŋ.” 15Ka a Yeezu leɛ soore ba, “Kyɛ yɛ meŋ yeli ka nembuo la ma?” 16Ka Saamon Piita yeli sɔge, “Fõõ la a Mɛzaaya,+ a Naaŋmen-vore Bidɔɔ.” 17Ka Yeezu yeli ko o, “Fo nyɛ la maaloo, Saamon, Gyona bidɔɔ! Bonso, eŋgane ane zẽẽ naane wuli fo a yeli ŋa tɛgɛ, kyɛ N Saa naŋ be tenvelaa poɔ la wuli fo. 18Maa yele korɔ fo, fõõ la Piita,+ kyɛ a piiri ŋa zu la ka N na mɛ a N puoruu laŋne, ka Dazugovũũ kpeɛ̃õ zaa kontoɔ̃ o. 19N na ko fo la a tenvelaa naaloŋ safobie, bonna zaa fo naŋ na leŋ a teŋɛzu kyɛ, ba na leŋ o la a tenvelaa poɔ, bonzaa meŋ fo naŋ na lori a teŋɛzu kyɛ ba na lori o la a tenvelaa poɔ.” 20A Yeezu pãã da kpãã la a potuuribo ka ba ta wa yele korɔ neɛzaa ka Ona la a Mɛzaaya.\nYeezu Naŋ Yeli O Kũũ Ane O Leɛ-iruu Yɛlɛ\n(Mak 8:31—9:1; Luk 9:22-27)\n21A yi a lɛ saŋ gɛrɛ, Yeezu da piili yele la weliweli korɔ a O potuuribo, ka feroo la ka O gaa Gyɛruzɛlɛm, a te nyɛ dɔgɛɛ yaga a nembɛrɛ ane a Naaŋmen bagmaalkare ane a Naaŋmen bege wulwulibo nuuri poɔ, ka ba ko O, kyɛ a beri ata daare ka O leɛ-iri yi a kũũ poɔ. 22Lɛ la ka Piita boɔle a Yeezu tage yi ne a noba poɔ a te nyare O zu a yele, “Daana! Naaŋmen ta sage ka a e a lɛ. Ka a yeli ŋa daŋ ta pɔge fo zaa.” 23Ka a Yeezu leɛ yeli ko a Piita, “Tage yi be N zie, Setaana! Fo waa la begraa N zie, bonso, fo ba de fo teɛroŋ eŋ Naaŋmen boma eŋɛ, kyɛ fo de eŋ la nensaala boma eŋɛ.”\nA Dagaraa Ne Meŋɛ Zagroo Yɛlɛ\n24Lɛ la ka a Yeezu da yeli ko a O potuuribo, “Ka neɛzaa wa boɔrɔ ka o tuuro ma, o daŋ zagre o meŋɛ yɛlɛ bare, kyɛ de o dagaraa tuo tuuro ne ma. 25Bonso, banaŋ zaa naŋ boɔrɔ ka ba faa ba nyɔvoɛ na wɛ la. Kyɛ banaŋ zaa meŋ naŋ sage ka ba kɔŋ ba nyɔvoɛ N zuiŋ, ba na nyɛ la ba nyɔvoɛ. 26Boŋ tɔnɔ ka ba na nyɛ ka ba naŋ so a tendaa zaa kyɛ ba taa nyɔvore? Bee boŋ ka ba na toɔ̃ de tɛgɛ ne ba nyɔvoɛ?”\n27“A Nensaala Bie ne O malekere na wa la a O Saa veɛloŋ poɔ. A pãã wa ko neɛzaa san-yɔɔ a seŋ lɛ o naŋ toŋ. 28Yelmeŋɛ ka N yele korɔ yɛ, yɛ mine be la kyɛ a naŋ koŋ kpi sɛre, kyɛ nyɛ a Nensaala Bie ka O waana ne O naaloŋ.”


Yizikeɛle 40 | Yintanɛte Zo Baebolo | Ewiade Fofolɛ Ngilebɛbo\nBɛvale Yizikeɛle wɔ ɛnyelɛzodeɛnwunlɛ nu bɛrale Yizilayɛ (1, 2)\nYizikeɛle nwunle ɛzonlenlɛsua wɔ ɛnyelɛzodeɛnwunlɛ nu (3, 4)\nAlienwo ɛkɛ ne mɔ nee nlenkɛ mgbole ne mɔ (5-47)\nFindezo aduduleɛ anlenkɛ kpole ne (6-16)\nFindezo alienwo ɛkɛ; nlenkɛ mgbole mɔɔ ɛha la (17-26)\nƆ kunlu lɔ alienwo ɛkɛ nee nlenkɛ mgbole ne (27-37)\nƐzonlenlɛsua ne anwo gyimayɛlɛ azua ne (38-46)\nAfɔlemokyea ne (47)\nƐzonlenlɛsua ne abenlana (48, 49)\n40 Mɔɔ yɛhɔle akɛlɛzonlenlɛ nu la, ye ɛvolɛ 25 ne,+ ye siane ne mɔɔ limoa la, ye kenle bulu ne, mɔɔ bɛzɛkyele suakpole ne la anzi, ye ɛvolɛ 14 ne azo,+ kenle ko zɔhane ala, Gyihova asa rale me nwo zo na ɔvale me ɔhɔle suakpole ne azo.+ 2 Ɔluale Nyamenle ɛnyelɛzodeɛnwunlɛ zo ɔvale me ɔrale Yizilayɛ azɛlɛ ne azo, ɔvale me ɔhɔziele boka tendenle bie azo+ na ɛnee debie bie wɔ zo, ɔle kɛ suakpole la wɔ nyiakɛ afoa nu. 3 Mɔɔ ɔvale me ɔhɔle ɛkɛ ne la, menwunle nrenyia bie mɔɔ ɔ nwo ta kɛ kɔbele la.+ Ɛnee ɔlɛ bolɔfodɔ* nyɛma nee ɛzuzulɛ baka* ɔ sa nu,+ na ɔgyi anlenkɛ kpole ne anloa. 4 Nrenyia ne zele me kɛ: “Sonla ra, nea ye kpalɛ, tie ye kpalɛ, na fa wɔ adwenle kɔ* debie biala mɔɔ mefa meahile wɔ la azo, ɔluakɛ ɛhye ati a bɛ nee wɔ ɛra ɛke a. Ka debie biala mɔɔ ɛbanwu ye la kile Yizilayɛma.”+ 5 Menwunle kɛ bɛlie ɛzonlenlɛsua* ne anwo bane bɛyia. Ɛnee nrenyia ne lɛ ɛzuzulɛ baka mɔɔ ye tendenle le kubit nsia la ɔ sa nu (kubit ko biala, bɛvale bɛ sa mrɛlɛsɛka nna tɛtɛlɛ ko bɛdole zo).* Ɔzuzule bane ne, na ɛnee ye ɛzamo le baka ne ko yɛɛ ye anwumahɔlɛ noko le baka ne ko. 6 Akee ɔrale anlenkɛ kpole ne mɔɔ anye kile aduduleɛ la+ anwo na ɔvole ye kpolike ne azo. Mekɛ mɔɔ ɔzuzule anlenkɛ kpole ne anyunlu la, ɛnee ye tɛtɛlɛ le baka ne ko, yɛɛ anlenkɛ kpole ko ne noko anyunlu le baka ne ko. 7 Sinzavolɛma azua ne mɔ ko biala tendenle le baka ne ko yɛɛ ye tɛtɛlɛ noko le baka ne ko, na ndenle mɔɔ deda sinzavolɛma azua ne mɔ avinli la le kubit nnu.+ Anlenkɛ kpole ne mɔɔ wɔ abenlana ne mɔɔ ye anlenkɛ kpole ne anye kile ɛzonlenlɛsua ne anwo la anyunlu le baka ne ko. 8 Ɔzuzule anlenkɛ kpole ne mɔɔ kɔ ɛzonlenlɛsua ne anwo la abenlana ne, na ɛnee ɔle baka ne ko. 9 Akee ɔzuzule anlenkɛ kpole ne abenlana ne, ɔle kubit mɔtwɛ; na ɔzuzule nwolɛ mpila ne mɔ, ɔle kubit nwiɔ; na anlenkɛ kpole ne abenlana ne wɔ ɛleka mɔɔ ɔ nye kile ɛzonlenlɛsua ne la. 10 Ɛnee sinzavolɛma azua ne mɔ nsa wɔ aduduleɛ anlenkɛ kpole ne foa ko yɛɛ nsa noko wɔ ye foa ko. Nsa ne amuala mgbole sɛ, yɛɛ mpila mɔɔ gyigyi bɛ foa ko nee bɛ foa ko la amuala mgbole sɛ. 11 Akee ɔzuzule anlenkɛ kpole ne anloa anu tɛtɛlɛ ne, ɔle kubit 10; yɛɛ anlenkɛ kpole ne tendenle le kubit 13. 12 Bane ezinra ne mɔɔ bɛlie ye wɔ sinzavolɛma azua ne mɔ anyunlu wɔ foa ko nee foa ko la le kubit ko. Sinzavolɛma azua ne mɔ mɔɔ wɔ foa ko nee foa ko la anu ko biala le kubit nsia. 13 Akee ɔzuzule anlenkɛ kpole ne ɔvi sinzavolɛma sua* ne ko ati zo mɔɔ kɔ fofolɛ ti zo la, na ɛnee ye tɛtɛlɛ le kubit 25; ɛnee nlenkɛ ne mɔ anye bobɔ zo.+ 14 Akee ɔzuzule nwolɛ mpila ne mɔ, bɛ ndendenle le kubit 60, yɛɛ mpila ne mɔ mɔɔ gyigyi nlenkɛ mgbole ne mɔ anwo nee alienwo ɛkɛ ne amuala la. 15 Ɔvi anlenkɛ kpole ne anuhɔlɛ ne anyunlu mɔɔ kɔdwu abenlana ne anyunlu wɔ anlenkɛ kpole ne akunlu nehane la le kubit 50. 16 Nvɛnzɛlɛ mɔɔ bɛ kunlu tɛlɛ na bɛ findezo kua nwo*+ la gugua sinzavolɛma azua ne mɔ nee mpila ne mɔ anwo wɔ anlenkɛ kpole ne anwo wɔ ye foa ko nee ye foa ko. Na nvɛnzɛlɛ wɔ abenlana ne mɔ akunlu nehane wɔ ye foa ko nee ye foa ko, yɛɛ bɛli mrɛlɛ adwinli+ bɛgua mpila ne mɔ anwo. 17 Akee ɔvale me ɔrale findezo alienwo ɛkɛ, na menwunle aleɛlilɛ azua*+ ne mɔ nee adenle ne mɔɔ bɛva awolɛ bɛyɛ mɔɔ bɛnga alienwo ɛkɛ ne yia la. Ɛnee aleɛlilɛ azua 30 gyigyi adenle ne mɔɔ bɛva awolɛ bɛyɛ la azo. 18 Adenle ne mɔɔ bɛva awolɛ bɛyɛ mɔɔ wɔ nlenkɛ mgbole ne mɔ foa ko la tendenle nee nlenkɛ mgbole ne mɔ ndendenle sɛ—adenle ɛhye mɔɔ bɛva awolɛ bɛyɛ la wɔ aze. 19 Akee ɔzuzule ɔvile anlenkɛ kpole ne mɔɔ wɔ aze la anloa ɔhɔdwule ɔ kunlu lɔ alienwo ne anloa.* Ye aduduleɛ le kubit 100 yɛɛ ye sɔlɔ noko zɔhane ala. 20 Anlenkɛ kpole bie mɔɔ ɔ nye kile sɔlɔ la wɔ findezo alienwo ɛkɛ, na ɔzuzule ye tendenle nee ye tɛtɛlɛ. 21 Ɛnee sinzavolɛma azua nsa wɔ ye foa ko yɛɛ nsa wɔ ye foa ko. Ye mpila ne mɔ nee ye abenlana ne mgbole le kɛ alimoa ɛdeɛ ne ala la. Ye tendenle le kubit 50 yɛɛ ye tɛtɛlɛ le kubit 25. 22 Ye nvɛnzɛlɛ ne mɔ, ye abenlana yɛɛ mrɛlɛ adwinli ne mɔɔ bɛli bɛgua nwolɛ+ la mgbole le kɛ aduduleɛ anlenkɛ ne anwo ɛdeɛ ne ala la. Menli tudu agyakɛ nsuu wɔ kpolike ne azo na bɛadwu ɛkɛ, na ye abenlana ne wɔ bɛ nyunlu ɛkɛ. 23 Ɛnee anlenkɛ kpole ko wɔ ɔ kunlu lɔ alienwo ɛkɛ mɔɔ ɔ nee sɔlɔ anlenkɛ kpole ne anye bɔ zo yɛɛ ko noko nee aduduleɛ anlenkɛ kpole ne anye bɔ zo. Ɔzuzule adenle mɔɔ vi anlenkɛ kpole ko anwo ɔkɔ ko ne noko anwo la, na ɛnee ɔle kubit 100. 24 Eza ɔvale me ɔrale nyiakɛ afoa nu, na menwunle anlenkɛ kpole ko wɔ nyiakɛ ɛkɛ.+ Ɔzuzule nwolɛ mpila ne mɔ nee ye abenlana ne, na bɛ mgbole le kɛ ɛhendeɛ ne mɔ ala la. 25 Nvɛnzɛlɛ wɔ ye foa ko nee ye foa ko yɛɛ ye abenlana ne, bɛle kɛ nvɛnzɛlɛ ɛhendeɛ ne mɔ ala la. Ye tendenle le kubit 50 yɛɛ ye tɛtɛlɛ le kubit 25. 26 Kpolike nsuu mɔɔ bɛfo zo bɛkɔ ɛkɛ ne la wɔ ɛkɛ,+ na ye abenlana ne wɔ bɛ nyunlu ɛkɛ. Bɛli mrɛlɛ adwinli bɛgua ye mpila ne mɔ anwo, ko wɔ ye foa ko yɛɛ ko noko wɔ ye foa ko. 27 Anlenkɛ kpole ko mɔɔ ɔ nye kile nyiakɛ afoa nu la wɔ ɔ kunlu lɔ alienwo ɛkɛ; ɔzuzule adenle mɔɔ vi anlenkɛ kpole ko anwo ɔkɔ ko ne noko anwo la wɔ nyiakɛ afoa nu, na ɛnee ɔle kubit 100. 28 Eza ɔvale me ɔluale nyiakɛ anlenkɛ kpole ne anu ɔhɔle ɔ kunlu lɔ alienwo ɛkɛ; mɔɔ ɔzuzule nyiakɛ anlenkɛ kpole ne la, ɛnee ye kpole le kɛ ɛhendeɛ ne mɔ ala la. 29 Ye sinzavolɛma azua ne mɔ, ye mpila ne mɔ nee ye abenlana ne mgbole le kɛ ɛhendeɛ ne mɔ ala la. Nvɛnzɛlɛ wɔ ye foa ko nee ye foa ko yɛɛ ye abenlana ne anwo. Ye tendenle le kubit 50 yɛɛ ye tɛtɛlɛ le kubit 25.+ 30 Abenlana wɔ nwolɛ amuala; bɛ ndendenle le kubit 25 yɛɛ bɛ tɛtɛlɛ le kubit 5. 31 Ye abenlana ne anye kile findezo alienwo ɛkɛ, na bɛli mrɛlɛ adwinli bɛgua ye mpila ne mɔ anwo,+ yɛɛ bɛtudu agyakɛ mɔtwɛ wɔ kpolike ne azo na bɛahɔ ɛkɛ.+ 32 Mɔɔ ɔvale me ɔvile aduduleɛ ɔrale ɔ kunlu lɔ alienwo ɛkɛ ne la, ɔzuzule anlenkɛ kpole ne, na ye kpole le kɛ ɛhendeɛ ne mɔ ala la. 33 Ye sinzavolɛma azua ne mɔ, ye mpila ne mɔ nee ye abenlana ne mgbole le kɛ ɛhendeɛ ne mɔ ala la, na nvɛnzɛlɛ wɔ ye foa ko nee ye foa ko yɛɛ ye abenlana ne anwo. Ye tendenle le kubit 50 yɛɛ ye tɛtɛlɛ le kubit 25. 34 Ye abenlana ne anye kile findezo alienwo ɛkɛ, na bɛli mrɛlɛ adwinli bɛgua ye mpila mɔɔ wɔ ye foa ko nee ye foa ko amuala la anwo, yɛɛ bɛtudu agyakɛ mɔtwɛ wɔ kpolike ne azo na bɛahɔ ɛkɛ. 35 Akee ɔvale me ɔrale sɔlɔ anlenkɛ kpole ne+ anwo na ɔzuzule; ye kpole le kɛ ɛhendeɛ ne mɔ ala la. 36 Ye sinzavolɛma azua ne mɔ, ye mpila ne mɔ nee ye abenlana ne mgbole le kɛ ɛhendeɛ ne mɔ ala la. Nvɛnzɛlɛ wɔ ye foa ko nee ye foa ko. Ye tendenle le kubit 50 yɛɛ ye tɛtɛlɛ le kubit 25. 37 Nwolɛ mpila ne mɔ anye kile findezo alienwo ɛkɛ, na bɛli mrɛlɛ adwinli bɛgua ye mpila mɔɔ wɔ ye foa ko nee ye foa ko amuala la anwo, yɛɛ bɛtudu agyakɛ mɔtwɛ wɔ kpolike ne azo na bɛahɔ ɛkɛ. 38 Aleɛlilɛ sua mɔɔ ye adenle ne bikye nlenkɛ mgbole ne mɔ mpila ne mɔ anwo la wɔ ɛkɛ, na ɛkɛ ne a bɛwowo ɛyelalɛ afɔlebɔdeɛ ne amuala anwo a.+ 39 Ɛkponle nwiɔ gyigyi abenlana ne mɔɔ wɔ anlenkɛ kpole ne anwo la foa ko yɛɛ nwiɔ noko gyigyi ye foa ko, mɔɔ bɛku ɛyelalɛ afɔlebɔdeɛ,+ ɛtane afɔlebɔdeɛ+ yɛɛ fɔlɛlilɛ afɔlebɔdeɛ+ wɔ zo a. 40 Wɔ adenle ne mɔɔ kɔ sɔlɔ anlenkɛ kpole ne anloa la anu, ɛkponle nwiɔ gyigyi anuhɔlɛ ne. Yɛɛ ɛkponle nwiɔ noko gyigyi anlenkɛ kpole ne abenlana ne anu. 41 Ɛkponle nna gyigyi anlenkɛ kpole ne foa ko yɛɛ nna noko gyigyi ye foa ko—ɔ muala le ɛkponle mɔtwɛ—mɔɔ bɛku afɔlebɔdeɛ wɔ zo a. 42 Awolɛ mɔɔ bɛze la a bɛvale bɛyɛle ɛkponle nna ne mɔɔ bɛbɔ ɛyelalɛ afɔle ne wɔ zo la a. Bɛ ndendenle le kubit ko nee foa, bɛ tɛtɛlɛ le kubit ko nee foa, yɛɛ bɛ anwumahɔlɛ le kubit ko. Zolɛ a bɛfa ninyɛne mɔɔ bɛfa bɛku ɛyelalɛ afɔlebɔdeɛ ne mɔ yɛɛ afɔlebɔdeɛ mɔɔ ɛha la bɛgua a. 43 Ndaboa mɔɔ bɛ tɛtɛlɛ le kɛ bɛ sa mrɛlɛsɛka nna tɛtɛlɛ la bobɔ bane ne anwo wɔ ɔ kunlu nehane amuala mɔɔ bɛfa ninyɛne bɛsiezie zo a; na bɛfa nane mɔɔ bɛkɛva bɛkɛbɔ ahyɛlɛ afɔle la bɛgugua ɛkponle ne mɔ azo. 44 Edwɛndovoma+ aleɛlilɛ sua ne wɔ suakunlu ɛkɛ ne anlenkɛ kpole ne alienwo; bɛwɔ ɔ kunlu lɔ alienwo ɛkɛ, bɛbikye sɔlɔ anlenkɛ kpole ne anwo, bɛ nye kile nyiakɛ. Aleɛlilɛ sua bieko bikye aduduleɛ anlenkɛ kpole ne anwo, ɔ nye kile sɔlɔ. 45 Ɔzele me kɛ: “Aleɛlilɛ sua ɛhye mɔɔ ɔ nye kile nyiakɛ la le ɛsɔfoma mɔɔ nea ɛzonlenlɛsua ne anu gyima ne mɔ azo la ɛdeɛ.+ 46 Aleɛlilɛ sua ne mɔɔ ɔ nye kile sɔlɔ la le ɛsɔfoma ne mɔɔ bɛnea afɔlemokyea ne anwo gyima ne azo la ɛdeɛ.+ Bɛmɛ a le Zeedɔko abozoamra+ mɔɔ bɛvi Livae abusua ne anu mɔɔ bɛye bɛ kɛ bɛrɛla Gyihova anyunlu bɛrayɛ ye gyima ne la.”+ 47 Akee ɔzuzule ɔ kunlu lɔ alienwo ɛkɛ. Ye tendenle le kubit 100 yɛɛ ye tɛtɛlɛ le kubit 100, ye afoa nna ne mɔ amuala sɛ. Afɔlemokyea ne wɔ ɛzonlenlɛsua ne anyunlu. 48 Akee ɔvale me ɔhɔle ɛzonlenlɛsua ne abenlana ne anu,+ na ɔzuzule abenlana ne anwo pila ne, na ye foa ko le kubit nnu yɛɛ ye foa ko noko le kubit nnu. Anlenkɛ kpole ne foa ko tɛtɛlɛ le kubit nsa yɛɛ ye foa ko ne noko le kubit nsa. 49 Abenlana ne tendenle le kubit 20 yɛɛ ye tɛtɛlɛ le kubit 11.* Menli fo kpolike ne na bɛahɔ ɛkɛ. Mpila gyigyi nwolɛ, ko gyi ye foa ko yɛɛ ko noko gyi ye foa ko.+\n^ Ɔle kɛ fiene la.\n^ Hibulu aneɛ nu, “fa wɔ ahonle sie.”\n^ Hibulu aneɛ nu, “sua.” Bɛhilele ɔ bo zɛhae wɔ tile 40-48 saa “sua” ne fale ɛzonlenlɛsua ne azua ne mɔ anzɛɛ ɛzonlenlɛsua mumua ne ala anwo a.\n^ Hibulu aneɛ nu, “ɛzuzulɛ baka mɔɔ le kubit nsia, kubit ko nee bɛ sa mrɛlɛsɛka nna tɛtɛlɛ ko.” Ɛhye kile kubit ndendenle. Nea Mok. B14.\n^ Ɔbayɛ kɛ ɔle sinzavolɛma sua ne bane ne ati zo.\n^ Anzɛɛ “nvɛnzɛlɛ mɔɔ bɛpɛ bɛmaa ye foa ko ɛyɛ kpole na ye foa ɛyɛ ekyi.”\n^ Anzɛɛ “menwunle ekpumgbunli.”\n^ Hibulu aneɛ nu, “tɛtɛlɛ.”\n^ Anzɛɛ ɔkola ɔkile, “12.”


KENGA YE WƆ Abbey Abkhaz Abui Acholi Afrikaans Aja Akha Altai Alur America Mumule Aneɛ Amharic Angola Mumule Aneɛ Arabic Argentina Mumule Aneɛ Armenian Armenian (West) Ateso Attié Aymara Azerbaijani Azerbaijani (Cyrillic) Bashkir Bassa (Cameroon) Bassa (Liberia) Batak (Karo) Batak (Simalungun) Batak (Toba) Belize Kriol Biak Bicol Bislama Bolivia Mumule Aneɛ Boulou Bété Cambodian Cebuano Changana (Zimbabwe) Chavacano Chichewa Chiga Chin (Hakha) Chin (Tiddim) Chin (Zotung) Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitonga (Zimbabwe) Chitumbuka Chiyao Chokwe Chol Chopi Chuabo Chuvash Cibemba Cinamwanga Cinyanja Colombia Mumule Aneɛ Cuba Mumule Aneɛ Damara Dangme Danish Dayak Ngaju Douala Drehu Dusun Dutch Efik Emberá (Catío) English Estonian Ewe Fante Fijian Finnish Finnish Mumule Aneɛ Fon French Futuna (East) Ga German Giliki Gitonga Gokana Guadeloupean Creole Guarani Guarani (Bolivia) Guerze Guianese Creole Gun Guéré Haitian Creole Hausa Herero Hiligaynon Hindi Hungarian Hunsrik Iban Ibanag Ibinda Igbo Iloko India Mumule Aneɛ Indonesia Mumule Aneɛ Indonesian Irish Isoko Italian Italy Mumule Aneɛ Ivorian Mumule Aneɛ Javanese Jula Kabiye Kabuverdianu Kachin Kannada Karen (S'gaw) Kazakh Kazakh (Arabic) Khana Kikamba Kikaonde Kikongo Kikuyu Kiluba Kimbundu Kinyarwanda Kipende Kirghiz Kiribati Kirundi Kisi Kisii Kisonge Kongo Korean Kpelle Krio Kurdish Kurmanji Kwangali Kwanyama Kyangonde Lahu Lamba Lambya Lari Lhukonzo Lingala Lithuanian Lomwe Luganda Lugbara Lunda Luo Luvale Macua Malagasy Malay Malayalam Malaysia Mumule Aneɛ Maltese Mam Mambwe-Lungu Mapudungun Marathi Mauritian Creole Maya Mazahua Mbunda Mende Meru Mexico Mumule Aneɛ Mizo Mongolian Moore Myanmar Myanmar Mumule Aneɛ Nahuatl (Central) Navajo Ndau Ndebele Ndebele (Zimbabwe) Ndonga Nengone Nepal Mumule Aneɛ Nepali Ngabere Ngangela Nias Nigerian Pidgin Niuean Norwegian Nsenga (Zambia) Nyaneka Nyungwe Nzema Odia Okpe Oromo Ossetian Otetela Pangasinan Pidgin (Cameroon) Pidgin (West Africa) Polish Polish Mumule Aneɛ Ponapean Portugal Mumule Aneɛ Portuguese (Brazil) Portuguese (European) Punjabi (Shahmukhi) Quebec Mumule Aneɛ Quechua (Ancash) Quechua (Ayacucho) Quechua (Bolivia) Quechua (Cuzco) Quichua (Chimborazo) Quichua (Imbabura) Quichua (Pastaza) Quichua (Santiago del Estero) Quichua (Tena) Rarotongan Romania Mumule Aneɛ Romanian Romany (Eastern Slovakia) Romany (Macedonia) Romany (Macedonia) Cyrillic Romany (Northern Greece) Romany (Serbia) Romany (Southern Greece) Ronga Runyankore Russian Rutoro Réunion Creole Samoan Sangir Sango Sena Sepedi Sesotho (Lesotho) Sesotho (South Africa) Setswana Seychelles Creole Shona Sidama Silozi Sinhala Solomon Islands Pidgin Spain Mumule Aneɛ Spanish Sranantongo Sunda Swahili Swahili (Congo) Swati Swedish Tagalog Tahitian Tajiki Talian Tamil Tandroy Tankarana Tatar Tetun Dili Thai Thai Mumule Aneɛ Tigrinya Tiv Tojolabal Tok Pisin Tongan Tshiluba Tshwa Tsonga Turkish Tuvaluan Twi Uighur (Cyrillic) Ukrainian Umbundu Urdu Urhobo Uruund Uzbek Vezo Vietnamese Wallisian Waray-Waray Welsh Wichi Wolaita Yacouba Zande Zulu\nAWIE ɛhyɛ wɔ debie mɔɔ sonle bolɛ la ɛlɛ ɔ? Tɛ kɛzi ahyɛlɛdeɛ bie bolɛ yɛ se la a bahile kɛ ɔsonle bolɛ a. Saa ahyɛlɛdeɛ bie maa ɛ nye die anzɛɛ ɔdi wɔ ngyianlɛ nwo gyima a, ɛkile nwolɛ anyezɔlɛ.\n2 Ahyɛlɛdeɛ mɔɔ Nyamenle ɛva ɛmaa yɛ la amuala, nuhua ko wɔ ɛkɛ mɔɔ yɛhyia nwolɛ kpole kpalɛ yɛtɛla debie biala a. Ɔle ahyɛlɛdeɛ mɔɔ tɛla biala mɔɔ Nyamenle ɛva ɛmaa alesama a. Yɛbazukoa ye wɔ tile ɛhye anu kɛ Gyihova zoanle ɔ Ra Gyisɛse Kelaese amaa yɛahola yɛanyia dahuu ngoane. (Kenga Mateyu 20:28.) Gyihova ɛla ye ali kɛ amgba ɔkulo yɛ ɔlua Gyisɛse mɔɔ ɔzoanle ye wɔ azɛlɛ ye azo kɛ ɛkpɔnedeɛ la ati.\n3 Ɛkpɔnedeɛ ne le ngyehyɛleɛ mɔɔ Gyihova ɛyɛ amaa yealua zo yealie alesama yeavi ɛtane nee ewule nu la. (Ɛfɛsɛsema 1:7) Amaa yɛade deɛmɔti yɛhyia ɛkpɔnedeɛ ne abo la, ɔwɔ kɛ yɛnwu mɔɔ zile wɔ Yidɛn tola ne anu wɔ ɛvolɛ apenle dɔɔnwo mɔɔ ɛze ɛhɔ anu la. Adam nee Yive, yɛ awovolɛ mɔɔ limoa la yɛle ɛtane. Kɛmɔ bɛyɛle ɛtane la ati, bɛwule. Yɛdayɛ noko yɛwu ɔluakɛ Adam nee Yive vale ɛtane wole yɛ.—Nea Awieleɛ Edwɛkɛ 9.\n4 Mɔɔ Gyihova bɔle Adam, nrenyia mɔɔ limoa la, ɔmaanle ye debie mɔɔ sonle bolɛ la. Ɔmaanle Adam ngoane mɔɔ di munli. Ɛnee ɔlɛ adwenle nee sonlabaka mɔɔ di munli. Anrɛɛ ɔ nwo ɛnrɛdo ye ɛlɛ, ɔnrɛyɛ ɛrelera yɛɛ ɔnrɛwu ɛlɛ. Kɛmɔ Gyihova a bɔle Adam la ati, ɛnee Nyamenle le ɔ ze. (Luku 3:38) Ɛnee Gyihova ta nee Adam tendɛ. Nyamenle hilehilele debie mɔɔ ɛnee ɔkpondɛ kɛ Adam yɛ la anu wienyi hilele ye na ɔmaanle ye gyima mɔɔ yɛ anyelielɛ la.—Mɔlebɛbo 1:28-30; 2:16, 17.\n5. Saa Baebolo ne ka kɛ bɛbɔle Adam kɛ Nyamenle “ɛsaso” a, ɔkile duzu?\n5 Nyamenle bɔle Adam kɛ “ye ɛsaso.” (Mɔlebɛbo 1:27) Gyihova vale Ye subane ngakyile ne mɔ mɔɔ bie a le ɛlɔlɛ, nrɛlɛbɛ, pɛlepɛlelilɛ nee tumi la bɔle Adam. Ɔmaanle Adam adenle mɔɔ ɛnee ɔkola ɔkpa mɔɔ ɔkulo. Yeanyɛ ye kɛ robot. Nyamenle bɔle ye mɔɔ ɔbahola yeakpa kɛ ɔbayɛ mɔɔ tenrɛ anzɛɛ mɔɔ ɛndenrɛ. Saa Adam diele Nyamenle a, anrɛɛ ɔbadɛnla aze dahuu wɔ Paladaese.\n6 Mɔɔ Adam andie Nyamenle na bɛbuale ye ewule fɔlɛ la, ɔminlinle ninyɛne dɔɔnwo. Agɔnwolɛvalɛ titili ne mɔɔ ɛnee ɔ nee Gyihova lɛ, ye ngoane mɔɔ di munli nee ye Paladaese awuke ne vile ɔ sa. (Mɔlebɛbo 3:17-19) Adam nee Yive anye fuu andie Nyamenle, yemɔti bɛnlɛ anyelazo biala. Ɔlua mɔɔ Adam yɛle la ati, ‘ɛtane rale ewiade, na ɛtane ne vale ewule rale, yɛɛ ewule dele kpondenle aleɛabo amra anwo zo a, ɔluakɛ menli kɔsɔɔti ɛyɛ ɛtane.’ (Wulomuma 5:12) Mekɛ mɔɔ Adam yɛle ɛtane la, “ɔdɔnenle” ɔ nwo nee yɛdayɛ ɔmaanle yɛyɛle ngɛkɛlɛ yɛmaanle ɛtane nee ewule. (Wulomuma 7:14) Asoo yɛlɛ anyelazo ɔ? Ɛhɛe. Gyihova vale ɛkpɔnedeɛ ne maanle yɛ.\n7 Duzu a le ɛkpɔnedeɛ? Edwɛkɛkpɔkɛ ɛkpɔnedeɛ kile ninyɛne nwiɔ. Mɔɔ limoa, ɛkpɔnedeɛ a le ezukoa mɔɔ bɛtua bɛdie awie anzɛɛ bɛtua bɛsia bɛdie debie la. Mɔɔ tɔ zo nwiɔ, ɛkpɔnedeɛ a le ezukoa mɔɔ sa debie bolɛ tua la.\n8 Dasanli biala ɛnrɛhola ɛnrɛdua ninyɛne mɔɔ Adam minlinle wɔ mekɛ mɔɔ ɔyɛle ɛtane na ɔvale ewule ɔrɛlɛle yɛ la anwo kakɛ. Noko Gyihova yɛle nziezielɛ mɔɔ ɔbamaa yɛanyia yɛ ti yɛavi ɛtane nee ewule nu la. Bɛmaa yɛnlea kɛzi ɛkpɔnedeɛ ne yɛ gyima nee kɛzi yɛbahola yɛanyia zolɛ nvasoɛ la.\n9. Ɛnee kɛ ɔkɛyɛ na bɛadua ɛkpɔnedeɛ ne ɛ?\n9 Yɛ nuhua ko biala ɛnrɛhola ɛnrɛdua ngoane mɔɔ di munli mɔɔ vile Adam asa la anwo kakɛ ɛlɛ. Duzu ati ɔ? Ɔluakɛ yɛ muala yɛtɔ sinli. (Edwɛndolɛ 49:7, 8) Ɛnee ɔwɔ kɛ bɛnyia dasanli ngoane mɔɔ di munli la na bɛava bɛadua ɛkpɔnedeɛ ne. Ɛhye ati a Gyisɛse “vale ɔ nwo manle kɛ ɔkpɔne menli” la, ɔluakɛ ɛnee ɔlɛ ngoane mɔɔ di munli kɛ Adam ɛdeɛ ne mɔɔ ɔminlinle la.—1 Temɔte 2:6.\n10. Adenle boni azo a Gyihova luale vale ɛkpɔnedeɛ ne maanle ɛ?\n10 Adenle boni azo a Gyihova luale vale ɛkpɔnedeɛ ne maanle ɛ? Gyihova zoanle ɔ Ra mɔɔ ɔkulo ye edwɛkɛ kpalɛ la wɔ azɛlɛ ye azo. Ralɛ ɛhye, Gyisɛse, a le ye abɔdeɛ mɔɔ limoa a. (1 Dwɔn 4:9, 10) Ɛnee Gyisɛse lɛ ɛhulolɛ kɛ ɔbagyakyi ɔ Ze nee ɛleka mɔɔ ɔde wɔ anwuma lɔ la yeara azɛlɛ ye azo. (Felepaema 2:7) Gyihova maanle bɛwole Gyisɛse kɛ dasanli mɔɔ di munli wɔ azɛlɛ ye azo, na ɛnee ɛtane biala ɛnle ɔ nwo.—Luku 1:35.\nGyihova vale ɔ Ra ne mɔɔ ɔkulo ye kpalɛ la maanle yɛ kɛ ɛkpɔnedeɛ\n11. Kɛzi sonla ko kola kpɔne menli kɔsɔɔti ɛ?\n11 Adam maanle ngoane mɔɔ di munli mɔɔ anrɛɛ menli kɔsɔɔti banyia la vile bɛ sa wɔ mekɛ mɔɔ ɔyɛle Gyihova anwo anzosesebɛ la. Asoo awie gyɛne bahola alie Adam amra kɔsɔɔti avi ewule nu ɔ? Ɛhɛe. (Kenga Wulomuma 5:19.) Gyisɛse mɔɔ anyɛ ɛtane ɛlɛ la vale ye ngoane mɔɔ di munli la kpɔnenle yɛ. (1 Kɔlentema 15:45) Bɛbahola bɛalua ye ngoane mɔɔ di munli la azo bɛalie Adam amra kɔsɔɔti bɛavi ewule nu.—1 Kɔlentema 15:21, 22.\n12 Baebolo ne ka kɛzi Gyisɛse nwunle amaneɛ kolaa na yeawu la anwo edwɛkɛ. Bɛbilale ye empele atisesebɛ nu, bɛbɔle ye baka nu na bɛmaanle ɔwule alɔbɔlɛ ewule. (Dwɔn 19:1, 16-18, 30) Duzu ati a ɛnee ɔwɔ kɛ Gyisɛse nwu amaneɛ kpole zɛhae a? Ɔluakɛ Seetan hanle kɛ awie biala ɛnle ɛkɛ mɔɔ saa ɔyia sɔnea mɔɔ anu yɛ se a, ɔbahola yeali nɔhalɛ yeamaa Nyamenle a. Gyisɛse maanle ɔlale ali kɛ, saa sonla mɔɔ di munli la nwu amaneɛ kpole bɔbɔ a, ɔbahola yeali nɔhalɛ yeamaa Nyamenle. Nea kɛzi Gyihova anye balie mɔɔ Gyisɛse yɛle la anwo a!—Mrɛlɛbulɛ 27:11; nee Awieleɛ Edwɛkɛ 15.\n13 Kɛzi bɛduale ɛkpɔnedeɛ ne ɛ? Wɔ Dwuuma siane ne mɔɔ bɛfɛlɛ ye Naesan la kenle 14 ne azo, wɔ ɛvolɛ 33 anu, Gyihova maanle nwolɛ adenle maanle Gyisɛse agbɔvolɛ hunle ye. (Hibuluma 10:10) Ye kenle nsa ne azo, Gyihova dwazole Gyisɛse rale ngoane nu kɛ sunsum nu sonla. Anrɛɛ Gyisɛse bahola adɛnla azɛlɛ ye azo dahuu kɛ dasanli mɔɔ di munli la. Noko nzinlii mɔɔ ɔziale ɔhɔle ɔ Ze anwo lɔ wɔ anwuma la, ɔvale nwolɛ adenle ɛhye mɔɔ ɔnyianle kɛ ɔbadɛnla azɛlɛ ye azo dahuu la ɔmaanle Nyamenle amaa Nyamenle ahola ava akpɔne Adam abo zo amra. (Hibuluma 9:24) Gyihova liele ɛkpɔnedeɛ ɛhye dole nu, yemɔti yɛbahola yɛanyia yɛ ti yɛavi ɛtane nee ewule nu.—Kenga Wulomuma 3:23, 24.\n14 Yɛlɛnyia Nyamenle ahyɛlɛdeɛ ɛhye azo nvasoɛ. Bɛmaa yɛnlea kɛzi yɛnyia zolɛ nvasoɛ kɛkala nee kɛzi yɛbanyia zolɛ nvasoɛ kenle bie la.\n15 Bɛva yɛ ɛtane bɛhyɛ yɛ. Ɔyɛ se kɛ yɛbahola yɛayɛ mɔɔ tenrɛ la mekɛ biala. Yɛfo, yɛɛ ɔdwu mekɛ ne bie a yɛka edwɛkɛ mɔɔ ɛnle kpalɛ anzɛɛ yɛyɛ ninyɛne mɔɔ ɛnle kpalɛ la. (Kɔlɔsaema 1:13, 14) Kɛ ɔkɛyɛ na bɛava yɛ ɛtane bɛahyɛ yɛ ɛ? Ɔwɔ kɛ yɛnu yɛ nwo nɔhalɛ nu na yɛbɛlɛ yɛ nwo aze yɛsɛlɛ ɛtane fakyɛ yɛfi Gyihova ɛkɛ. Akee yɛbanyia anwodozo kɛ bɛva yɛ ɛtane bɛhyɛ yɛ.—1 Dwɔn 1:8, 9.\n16 Yɛbahola yɛanyia adwenle mɔɔ anu te. Saa yɛ adwenle ka kile yɛ kɛ yɛyɛ ɛtane a, yɛ adwenle babua yɛ fɔlɛ na bie a yɛbade nganeɛ kɛ yɛnlɛ anyelazo yɛɛ yɛyɛ mgbane. Noko ɔnle kɛ yɛmaa yɛ sa nu to. Saa yɛsɛlɛ Gyihova kɛ ɔva yɛ ɛtane ɔhyɛ yɛ a, yɛbahola yɛanyia anwodozo kɛ ɔbadie yɛ na yeava yeahyɛ yɛ. (Hibuluma 9:13, 14) Gyihova kpondɛ kɛ yɛka yɛ ngyegyelɛ nee yɛ sinlidɔlɛ nwo edwɛkɛ yɛkile ye. (Hibuluma 4:14-16) Yemɔ bamaa anzodwolɛ ara yɛ nee Nyamenle avinli.\n17. Duzu nyilalɛ a Gyisɛse ewule ne bamaa yɛanyia a?\n17 Yɛlɛ anyelazo kɛ yɛbadɛnla aze dahuu. “Ɛtane ahatualɛ a le ewule, na Nyamenle ahyɛlɛdeɛ ne mɔɔ ɔfa ɔmaa mgbane la a le ngoane mɔɔ ɛnlɛ awieleɛ wɔ yɛ Awulae Kelaese Gyisɛse ati.” (Wulomuma 6:23) Kɛmɔ Gyisɛse wule maanle yɛ la ati, yɛbahola yɛadɛnla aze dahuu na yɛanyia kpɔkɛdelɛ mɔɔ di munli. (Yekile 21:3, 4) Noko duzu a ɔwɔ kɛ yɛyɛ na yɛanyia nyilalɛ ɛhye mɔ bie a?\nKILE ƐKPƆNEDEƐ NE ANWO ANYEZƆLƐ\n18 Saa awie kyɛ wɔ debie kɛnlɛma bie a, nea kɛzi ɛ nye die la. Ɛkpɔnedeɛ ne le ahyɛlɛdeɛ mɔɔ tɛla biala, na ɔwɔ kɛ yɛyɛ Gyihova mo kpalɛ wɔ nwolɛ. Dwɔn 3:16 ka kile yɛ kɛ “Nyamenle hulole ewiade amra kpole kpalɛ la ati yɛɛ ɔvale Ɔ Ra kokye ne ɔmanle a.” Amgba Gyihova kulo yɛ kpole kpalɛ la ati a ɔvale ɔ Ra ne mɔɔ ɔkulo ye kpalɛ la ɔmaanle yɛ a. Yɛze kɛ Gyisɛse noko kulo yɛ ɔluakɛ ɛnee ɔlɛ ɛhulolɛ kɛ ɔbawu yeamaa yɛ. (Dwɔn 15:13) Ɔwɔ kɛ ɛkpɔnenlɛ ahyɛlɛdeɛ ne maa ɛnwu ye kɛ Gyihova nee Gyisɛse kulo wɔ amgba.—Galeehyeama 2:20.\nMekɛ mɔɔ yɛlɛsukoa Gyihova anwo ninyɛne la, yɛbayɛ ɔ gɔnwo mɔ na ɔ nwo ɛlɔlɛ mɔɔ yɛlɛ la ayɛ kpole\n19, 20. (a) Kɛ ɔkɛyɛ na wɔayɛ Gyihova agɔnwo ɛ? (b) Kɛ ɔkɛyɛ na wɔahile kɛ ɛdie Gyisɛse ɛkpɔnenlɛ afɔlebɔlɛ ne ɛdi ɛ?\n19 Kɛkala mɔɔ wɔnwu kɛzi Nyamenle kulo yɛ kpole la, kɛ ɔkɛyɛ na wɔayɛ ɔ gɔnwo ɛ? Saa ɛnze awie a, ɔyɛ se kɛ ɛbahulo ye edwɛkɛ. Dwɔn 17:3 se yɛbahola yɛanwu Gyihova. Mekɛ mɔɔ ɛlɛyɛ ɛhye la, ɔ nwo ɛlɔlɛ mɔɔ ɛlɛ la bayɛ kpole, ɛbahulo kɛ ɛbayɛ mɔɔ sɔ ɔ nye la na wɔayɛ ɔ gɔnwo. Yemɔti kɔ zo dua Baebolo ne azo sukoa Gyihova anwo ninyɛne dɔɔnwo.—1 Dwɔn 5:3.\n20 Nyia Gyisɛse ɛkpɔnenlɛ afɔlebɔlɛ ne anu diedi. Baebolo ne ka kɛ “awie biala mɔɔ die Ralɛ ne di la lɛ ngoane mɔɔ ɛnlɛ awieleɛ.” (Dwɔn 3:36) Duzu a ɛhye kile a? Ɔkile kɛ awie bayɛ mɔɔ Gyisɛse ɛhilehile yɛ kɛ yɛyɛ la. (Dwɔn 13:15) Yɛnrɛhola yɛnrɛva yɛ nloa ala yɛnrɛha kɛ yɛdie Gyisɛse yɛdi. Saa yɛdie ɛkpɔnedeɛ ne yɛdi a, ɔwɔ kɛ yɛyɛ nwolɛ gyima. Gyemise 2:26 ka kɛ: “Diedi mɔɔ gyimayɛlɛ ɛmboka nwolɛ la le wulera.”\n21 Kɔ Kelaese ewule Ngakyelɛlilɛ ne abo. Nɔe ne mɔɔ aleɛ kye a Gyisɛse bawu la, ɔhanle kɛ yɛhakye ye ewule ne. Yɛyɛ ɛhye ɛvolɛ biala, na bɛfɛlɛ ye Ngakyelɛlilɛ anzɛɛ ‘Awulae Nɔsolɛ Aleɛ ne.’ (1 Kɔlentema 11:20; Mateyu 26:26-28) Gyisɛse kpondɛ kɛ yɛkakye kɛ ɔvale ye ngoane ne mɔɔ di munli la ɔyɛle ɛkpɔnedeɛ ɔmaanle yɛ. Ɔhanle kɛ: “Anrɛɛ bɛyɛ ɛhye bɛva bɛhakye me.” (Kenga Luku 22:19.) Saa ɛkɔ Ngakyelɛlilɛ ne abo a, ɔkile kɛ ɛkakye ɛkpɔnedeɛ ne nee ɛlɔlɛ kpole mɔɔ Gyihova nee Gyisɛse lɛ maa yɛ la.—Nea Awieleɛ Edwɛkɛ 16.\n22 Ɛkpɔnedeɛ ne sonle bolɛ tɛla ahyɛlɛdeɛ biala mɔɔ yɛbanyia la. (2 Kɔlentema 9:14, 15) Menli mgbe dɔɔnwo mɔɔ bɛwu dɛbadɛba bɔbɔ la banyia zɔhane ahyɛlɛdeɛ ne mɔɔ sonle bolɛ la azo nvasoɛ. Tile 6 nee 7 ne bahilehile kɛzi ɛhye kola yɛ zɔ la anu.\nNƆHALƐ 1: YƐ MUALA YƐHYIA ƐKPƆNEDEƐ NE ANWO\n‘Medame sonla Ra, membale kɛ meba meava me ngoane meayɛ ɛkpɔnedeɛ meamaa menli dɔɔnwo.’—Mateyu 20:28\nDuzu ati a yɛhyia ɛkpɔnedeɛ ne anwo a?\n“Nyamenle . . . [zoanle] ɔ Ra kokye ne wɔ ewiade ye anu, amaa ɔlua ɔ nwo zo yɛanyia ngoane.”—1 Dwɔn 4:9\nEdwɛndolɛ 49:7, 8\nƐnee yɛ nuhua biala ɛnrɛhola ɛnrɛdua ngoane mɔɔ di munli mɔɔ vile Adam asa la.\nGyihova zoanle ɔ Ra mɔɔ ɔkulo ye kpalɛ la wɔ azɛlɛ ye azo kɛ sonla mɔɔ di munli.\nBɛdwazole Gyisɛse bɛvile ewule nu la, ɔziale ɔhɔle anwuma na ɔvale ye sonla ngoane mɔɔ di munli la ɔmaanle Gyihova kɛ ɛkpɔnedeɛ.\n“Ɔbakyikyi bɛ nye anwo monle. Ewule ɛnle ɛkɛ bieko.”—Yekile 21:4\nYɛbahola yɛanyia adwenle mɔɔ anu te wɔ Nyamenle anyunlu.\nYɛlɛ anyelazo kɛ yɛbadɛnla ngoane nu dahuu.\nƐkpɔnedeɛ ahyɛlɛdeɛ ne da ye ali kɛ Gyihova nee Gyisɛse kulo yɛ.\nNƆHALƐ 4: ƆWƆ KƐ YƐDIE ƐKPƆNEDEƐ NE YƐDI\n‘Nyamenle vale Ɔ Ra kokye ne maanle, amaa awie biala mɔɔ kɛlie ye kɛli la anyia ngoane mɔɔ ɛnlɛ awieleɛ.’—Dwɔn 3:16\nKɛzi yɛbahile kɛ ye nye sɔ Nyamenle ɛkpɔnelɛ afɔlebɔlɛ ne ɛ?\nKɔ Kelaese ewule Ngakyelɛlilɛ ne ɛvolɛ biala.


Gyisɛse tɛla Mosisi (1-6)\n“Ɛnɛ, saa bɛte ɔ ne a” (7, 15)\n3 Zɔhane ati, mediema mɔɔ bɛ nwo te mɔɔ bɛvɛlɛ bɛ kɛ bɛbahɔ anwuma la, bɛdwenle ɛzoanvolɛ nee ɛsɔfo kpanyinli ne mɔɔ yɛdie ye yɛto nu* la anwo—Gyisɛse. 2 Ɔlile nɔhalɛ ɔmaanle Ahenle mɔɔ kpale ye la, kɛ mɔɔ Mosisi noko lile Ahenle zɔhane sua ne anu amuala nɔhalɛ la. 3 Na bɛbu ye* kɛ ɔfɛta anyunlunyia ɔtɛla Mosisi, ɔluakɛ awie mɔɔ si sua la lɛ enililɛ tɛla sua mumua ne. 4 Nɔhalɛ nu, sua biala, awie a si a na ahenle mɔɔ yɛle ninyɛne kɔsɔɔti la a le Nyamenle. 5 Na Mosisi lile Ahenle zɔhane sua ne anu amuala nɔhalɛ kɛ sonvolɛ ɔvale ɔlile ninyɛne mɔɔ bɛbaha nwolɛ edwɛkɛ nzinlii la anwo daselɛ, 6 na Kelaese ɛdeɛ, ɔlile nɔhalɛ wɔ Nyamenle sua nu ɛkɛ ne kɛ ralɛ. Nɔhalɛ nu, yɛle Ye sua, noko kyesɛ yɛkɔ zo yɛfa akɛnrasesebɛ yɛtendɛ na yɛsɔ yɛ anyelazo ne mɔɔ yɛfa yɛtu yɛ nwo la anu kpundii yɛkɔ awieleɛ. 7 Ɛhye ati sunsum nwuanzanwuanza ne ka kɛ, “Ɛnɛ, saa bɛte ɔ ne a, 8 bɛmmakpunli bɛ ahonle kɛ mekɛ mɔɔ bɛhanle me ɛya, kɛ kenle mɔɔ bɛzɔle me bɛnleanle wɔ fienemgbole ne anu, 9 ɛleka mɔɔ bɛ nlenyia mɔ nwunle me gyima ɛvolɛ 40 noko bɛgyegyele me na bɛzɔle me bɛnleanle la. 10 Ɛhye ati a menvale awolɛndoazo ɛhye anwo ɛya na menganle kɛ: ‘Bɛminli wɔ bɛ ahonle nu dahuu, na bɛtɛnwunle me ndenle’ la. 11 Ɔti menvale ɛya na menganle ndane kɛ: ‘Bɛnrɛwolo me ɛnwomenlelielɛ ne anu.’” 12 Mediema, bɛnlea boɛ na bɛ nuhua bie annyia ahonle ɛtane mɔɔ ɛnlɛ diedi la, na yeandwe ɔ nwo yeanvi tease Nyamenle ne anwo; 13 emomu bɛhɔ zo bɛmaa bɛ nwo anwosesebɛ alehyenlɛ biala mɔɔ bɛfɛlɛ ye “Ɛnɛ” la, amaa ɛtane ambɛlɛbɛla bɛ nuhua biala na yeakpunli ye ahonle. 14 Ɔluakɛ saa yɛbanyia mɔɔ Kelaese ɛnyia la bie a, kyesɛ yɛsɔ anwodozo mɔɔ yɛnyianle ye mɔlebɛbo ne la anu kpundii yɛkɔ awieleɛ. 15 Bɛhɛlɛ kɛ: “Ɛnɛ, saa bɛte ɔ ne a, bɛmmakpunli bɛ ahonle kɛ mekɛ mɔɔ bɛhanle me ɛya la.” 16 Na nwane mɔ a dele noko bɛhanle ye ɛya a? Asoo tɛ bɛdabɛ kɔsɔɔti mɔɔ Mosisi yele bɛ vile Yigyibiti la ɔ? 17 Bieko, nwane mɔ a Nyamenle vale bɛ nwo ɛya ɛvolɛ 40 a? Asoo tɛ bɛdabɛ mɔɔ bɛyɛle ɛtane na bɛwule wɔ fienemgbole ne anu la ɔ? 18 Na nwane mɔ a ɔhanle ndane kɛ bɛnrɛwolo ye ɛnwomenlelielɛ ne anu a? Asoo tɛ bɛdabɛ mɔɔ bɛyɛle anzosesebɛ la ɔ? 19 Ɔti yɛnwu kɛ diedi mɔɔ bɛannyia ye la ati bɛangola bɛanwolo nu.


Acts 3 in Noone\n1 Ɛ ɛ̀ ke no nu diuu dimew, ɛ Bita bô Jon nɛ no bene fô yew ncese le kɛ diɛwɛ didiuu ditɛte le fomvunsheeŋ, ɛ ɛ̀ to nu kefew ke bunle le.\n2 Kɛ kefew kedvu le, ɛ bonyii ɛ tuu wee mvu ɛ no too dvú, to shike diuw ketaaŋ wvù bó to teŋe lɛ wvù Jee le wvù to leyte fô yew ncese le. Wee wvudvu nu ɛ bó to boke wvú ɛ ɛ̀ nu ŋkɛwlɛ, ɛ́ bonyii ké no tuule wvú ɛdiuw ɛcii too shiwse fó ɛ wvú lɛke bigew ɛ̂ bonyii bò fele leyte yew ncese le.\n3 Ɛ wvú yɛn Bita bô Jon e ɛ bó fele keeley fó, mum no lɛke bigew ɛ̂ bó.\n4 Ɛ bó luŋ ɛjisɛ yî ye le. Ɛ Bita gay ɛ̂ wvú lɛ, “Taa bese!”\n5 Ɛ wvú mum taa bó, kpwaake lɛ bó nu enya fiɛɛ ɛ̂ wen.\n6 Ɛ Bita gay ɛ̂ wvú lɛ, “Kɛ me ŋkɛŋke naa lo bigew kɛ, geenɛn fiɛɛ fì me ŋkɛŋke nu ɛ me nu enya ɛ̂ wo. Me ŋgayte ɛ̂ wo ɛ̂ diee di Jisos Klistu wvu Nasalɛt e, ja we elɛnè!”\n7 No wvú gay nonɛn, mum jicɛ wvú le yî kebo ke ɛcɛɛy e, cake we. Kaŋ mwaaŋ, ɛ bikaa bô mvuŋkoko mvu wee wvudvu le mum tɛme.\n8 Ɛ wvú sele we leem, mum kɛw no lɛne. Ɛ bô bó gɛn ley fô yew ncese le, ɛ wvú no ghane fó maymayi, bensee Nyo'.\n9 Ɛ bonyii bocii bò to yɛnɛɛ no wvú ghane bensee Nyo',\n10 kiɛɛ lɛ ɛ̀ nu wee wvù se shee lɛke ɛlɛkɛɛ diuw ketaaŋ wɛ wvù bó teŋe lɛ wvù Jee le wvù leyte fô yew ncese le. Ɛ ɛjisɛ jiim bó, ɛ bó no kɛŋke ŋghaw yî fiɛɛ fì kooy bô wvú le.\n11 Ɛ wee wvudvu ŋɛɛm lo yî Bita bô Jon e. Ɛ bonyii yɛn ɛ diuw yum bó, ɛ bó no lewte gɛne bɛwse bó le fô bvudvuu bvù bó to teŋe lɛ cile Saamun e.\n12 Ɛ Bita yɛn no bonyii tase ɛ to, mum jeme ɛ̂ bó lɛ, “Bonyii bo Islael, ɛ̀ nu nje la wvù diuw yumte ben ɛkumɛ fiɛɛ fin ɛ ben taale bese nɛn? Ben kpwaake finɛn lɛ ɛ̀ ge mvuŋgay mvusɛse wee wvun ɛ sɛ no lɛne le? Nuu ben kpwaake tɛn lɛ ɛ̀ ge nce wese wvù yuule lɛ? Kɛ ɛ̀ nu nonɛn kɛ.\n13 Fí nu lɛ Nyo' Abla'am bô Aysik noo Yakow, wvù nu Nyo' bo'icee cee bosɛɛbeene bocii to nu ɛ bense wase Jisos wvù wee we lemme gɛɛ mbew ye le. Jisos wvun nu wvù ben to tunɛɛ jo nya ɛ̂ bonyii bo nsaw e, ɛ Baylɛt no gomte keecinɛ wvú le, ɛ ben faŋ.\n14 Jisos to nu wee wvù yuule, nu teytey, ɛ ben tun wvú, gay lɛ bó ebvuse ɛ ɛ̀ nu wee wvù to yuwyɛɛ bonyii, enya ɛ̂ ben.\n15 Ɛ ben ge nonɛn mum yu wee wvù nyaa nshii ɛ̂ bonyii, geenɛn, ɛ Nyo' kase bvuse wvú yî kpwe le, ɛ bese yɛn wvú le ɛ mum ɛ no seŋe.\n16 Ɛ̀ ge mvuŋgay mvu diee di Jisos wvudvu le ŋkɛwlɛ wvun wvù ben yɛne, kee, ɛ sɛ no lɛne. Fí kooyi nonɛn njefo bese nu ɛ lese fitele yî Jisos e, fitele fì bese lese yî ye le ɛ mum ɛ ge wee wvun ɛ no tɛmyi ntay nɛn no ben yɛne.\n17 Keseen boom bo bwɛɛm e, me ŋkee lɛ fiɛɛ fì ben ɛ bikuu bi woŋ e to geɛ bô Jisos nu ɛ ben ɛ bó to ge yaa kee kɛ.\n18 Fí to kooyi ɛ̂ yiyin je le keege ɛ́ fí eto ekocɛn no Nyo' to geɛ wase ɛ bonyii bew bo ntum e jeme ɛ ɛ̀ bɛɛ lo lɛ Mboyse we wvù wvú to kawɛɛ nu ke eyɛn ŋgɛw.\n19 Nonɛn, ben ekumɛn mvuntelem mvunɛn ekase etu jim fô wvú le, wvu lɛ wvú elɛɛshɛ bibefɛ binɛn,\n20 emum ege ɛ́ shém elɛɛtɛn ben, eciinse Jisos wvù Mboyse wvù wvú to balɛɛ fô ben e.\n21 Jisos wvun kɛŋke keeke emɛy fowe egɛn ebuy kefew kè Nyo' ke eseyse mwɛɛm mvunciim ɛ́ mvú ekase etu mvunfɛm, no wvú to jemyɛɛ diuw bonyii bew bo ntum e bò yuule le ɛ ɛ̀ bɛɛ lo bvuyvuum e.\n22 Muses to nu ɛ yuu gay lɛ, ‘Tata Nyo' nu ke ebvuse wee we ntum mvu ɛ̂ boom bo bwee wene le ɛnte, eciinse fô ben e kɛ no wvú to bvusɛɛ me, ɛ ben kɛŋke keeke eyuukè fiɛɛ fì wvú jemyi ɛ̂ ben e.\n23 Wee wvù nu ke enu sɛ wvú yuuke wee ntum wvudvu le, nu ɛ bó nu ke ebvuse wvú ŋgoo bonyii bo Nyo' le, elɛse lo.’\n24 Ɛ̀ nu kɛ tɛn no bonyii bo ntum Nyo' le bocii ɛ kɛw yî Samwɛl e noo bò to toɛ ɛjim jo wvú to jemyɛɛ wase ɛkumɛ mwɛɛm mvù kooyi ɛdiuw ɛyan e.\n25 Mwɛɛm mvunciim mvù Nyo' to kawɛɛ dew bonyii bew bo ntum e ban nu mvunɛn, ɛ kelew kè Nyo' to dieɛ bô bo'icee cee bonɛn nu tɛn fô ben e. Ɛ̀ nu no Nyo' to jemyɛɛ ɛ̂ Abla'am lɛ, ‘Me nu ŋke embuw bonyii bocii yî ɛkolɛ ke nshɛ le nfele yî kfuu diuw e.’\n26 Ɛ Nyo' mum caw wee we lemme yaw tum ɛ ɛ̀ nu fô ben e lɛ wvú eto elaŋ kembonɛn yî yene le, ege ɛ́ ben ecinɛ jé yene yì befe le.”\n⇨ Acts 4 in Noone\n⇦ Acts 2 in Noone\nActs 3:1 in Noone\nActs 3:2 in Noone\nActs 3:3 in Noone\nActs 3:4 in Noone\nActs 3:5 in Noone\nActs 3:6 in Noone\nActs 3:7 in Noone\nActs 3:8 in Noone\nActs 3:9 in Noone\nActs 3:10 in Noone\nActs 3:11 in Noone\nActs 3:12 in Noone\nActs 3:13 in Noone\nActs 3:14 in Noone\nActs 3:15 in Noone\nActs 3:16 in Noone\nActs 3:17 in Noone\nActs 3:18 in Noone\nActs 3:19 in Noone\nActs 3:20 in Noone\nActs 3:21 in Noone\nActs 3:22 in Noone\nActs 3:23 in Noone\nActs 3:24 in Noone\nActs 3:25 in Noone\nActs 3:26 in Noone